30-05-2016 | 14:08\nZAMIN.UZ / Узбекистон / 30 Май 2016 года2 348\nИнтернетда янги 10 минг сўмлик купюра чиқарилаётгани ҳақидаги хабар яшин тезлигида тарқалди. Янгиликларнинг исботи сифатида ижтимоий тармоқлар ва Telegram мессенжерида янги купюранинг ҳар иккала томони тасвири туширилган расмлар акс эта бошлади. Унда Шаҳрисабз шаҳридаги Оқсарой майдонинг сурати ва “Амир Темур таваллудининг 680 йиллиги” деган ёзув бўлиб, купюранинг бир томонида эса Ўзбекистон Республикаси герби тасвири туширилиб, лотин алифбосида “10 000 сўм” деб, ёзилган. Бунга нисбатан интернет фойдаланувчилари турли хил фикрлар билдиришган эди. Изоҳларда турли фаразлар яъни бу йил Амир Темурнинг 680 йиллигига бағишланиб ёки юртимизда бўлиши режалаштирилаётган юбилей саммити муносабати билан янги 10 минг сўмлик чиқарилиши мумкинлиги билдирилганди. Бу ҳақда "Даракчи.uz" хабар бермоқда.Бироқ айрим интернет нашрларида Марказий банк масъул ходимлари 10 минг сўмлик купюрага оид миш-мишларга ойдинлик киритиб, унинг муомалага чиқарилишини инкор этишганди. ЯНАДА КАТТА “ИХТИРО”!Айни кунда эса янги — 50 минг сўмлик билан боғлиқ шов-шувлар “ўргимчак тўри”ни қамраб олди ва 50 минг сўмлик купюра суратлари ижтимоий тармоқ фойдаланувчилари ўртасида муҳим янгилик сифатида роса айланди. Изоҳлар эса қуйидагича:“Бугун “ok.ru”да шов-шув — янги 50 минг сўмлик чиқибди...”,“Тамом энди, 5 минг сўмликдан ҳам катта пул чиқибди, 50 минг сўмлик...”,“... 10 минг сўмлик пул ҳам чиққанку?...”Бу каби миш-мишларга интернет сайтларда турлича муносабатлар билдирилмоқда. Хусусан, оммабоп сайтларнинг бирида бу ҳам 10 минг сўмлик каби интернет фойдаланувчиларининг янги “ихтироси”, холос, дея таърифланса, surhon.com сайти эса видео лавҳа орқали янги сўмнинг қалбаки эканлигини асослаб берувчи фактларни келтириб ўтган. Унда сўм рақами билан нақшлар чапланиб кетганлиги таъкидланиб, “ихтирочи” фотошопда бироз хатога йўл қўйгани “қистириб” ўтилган.ҲАҚИҚАТМИ ЁКИ САФСАТА?Хуллас, бундай асоссиз қараш ва хулосаларни узоқ давом эттиришимиз мумкин. Шундай экан, тобора кенгайиб бораётган миш-мишларга соҳа мутахассислари ёрдамида ойдинлик киритамиз. Хўш, янги сўмлар ҳақиқатми ёки сафсата? Масалага Марказий банк матбуот хизмати ойдинлик киритади:— Аввалроқ 10 минг сўмлик купюра борасида ҳам шундай асоссиз хабарлар тарқалганди. Энди эса 50 минг сўмликнинг миш-мишлари пайдо бўлди. Бунга жавобан эса айни пайтда ҳеч қандай янги купюра жорий қилинмаётганини айтиш жоиз. “Марказий банк тўғрисида”ги Қонунга мувофиқ, Ўзбекистон Республикасида янги сўм жорий қилинса, ижтимоий тармоқлар эмас, балки энг аввало оммавий ахборот воситалари орқали эълон қилинади. ЭСЛАТИБ ЎТАМИЗҲозирги пайтда Ўзбекистон сўмининг энг катта қийматли купюраси 5 минг сўмлик ҳисобланиб, у 2013 йил 1 июлдан муомалага чиқарилган. Гувоҳи бўлганингиздек, интернет тармоқларида акс этган янги купюралар фотошоп маҳсули холос. Бироқ, “сўм” давлат белгиси ҳисобланиб, бу мавзуни ҳазилга йўйиш мақсадга мувофиқ эмас, деб ўйлаймиз.\nЎқишни тавсия қиламиз 3,4 млн сўмлик парфюмерия воситаларини Ўзбекистон ҳудудига ноқонуний равишда олиб кирилишига йўл қўйилмади\nЎзбекистонда гамбургер ейиш бўйича илк мусобақа бўлиб ўтади\n23:05 / 26-12-2014


Renault K-ZE: арзон электр кроссовер - Terabayt.Uz\nRenault K-ZE: арзон электр кроссовер\nФранциянинг Renault компанияси электрда юрадиган янги кроссоверни намойиш қилди. Renault K-ZE деб номланган янги электромобиль арзон вариант сифатида тақдим этилмоқда ва яқин орада сотувга чиқарилади.\nRenault K-ZE катта кўп функцияли дисплей, орқани кўрадиган камера ва бошқа қулайликлар билан таъминланган. Муҳандисларнинг таъкидлашича, Renault K-ZE кроссоверининг юриш захираси бир зарядкада 250 км (NEDC цикли бўйича). Янги машина иккиталик қувват олиш тизимига эга, шу боис уни оддий маиший розеткадан ҳам, ихтисослаштирилган қувват олиш станциясидан ҳам зарядлантириш мумкин.\nИчки имкониятлари ва бошқа тавсифлари ҳақида гап кетадиган бўлса, бу борада ишлаб чиқарувчи сукут сақламоқда. Лекин шу нарса маълумки, Renault K-ZE Хитойнинг e-GT New Energy Automotive Co компанияси томонидан йиғилади.\nХитой бозорида Renault K-ZE электромобили 2019 йилда чиқади. 2021 йилга келиб кроссовер халқаро бозорга ҳам чиқарилади. Аниқ нархи айтилмаяпти, лекин тахминан 9 минг доллар атрофида бўлади дейилмоқда. Бу электрокарлар учун арзон нарх ҳисобланади.\nЎҚИНГ:DS 3 Crossback E-Tense: французларнинг электрокроссовери намойиш этилди\n#арзон #Франция #электрокроссовер #Renault K-ZE


Йил охиригача 700дан зиёд оила бошпанали бўлади\nТуркистон вилояти ҳокими Ўмирзақ Шўкеев вилоят марказида барпо этилаётган кўп қаватли уй-жойлар қурилишини кўздан кечирди.\nҚурувчилар билан учрашувлда вилоят раҳбари, авваламбор, барпо этилаётган иншоотларнинг сифатига эътибор қаратиш, шунингдек белгиланган жадвалга мувофиқ ишларни якунлаш тўғрисида кўрсатма берди.\nЎтган йили Туркистонда уй-жой олиш учун навбатда турган фуқаролар сони 12 минг кишидан ошди. Шунинг учун янги ижтимоий уйлар сонини кўпайтириш тўғрисида қарор қабул қилинди.\nЎтган йил охирида навбатда турган 440 киши квартирага эга бўлди. Яна 534 киши кўчмас мулкка кредит расмийлаштирган.\nБундан ташқари, 7та уй-жой биноси фойдаланишга топширилган. «Отбасы банк» орқали 336та квартира фойдаланишга топширилди. Бугунги кунда маъмурий-тадбиркорлик марказида 77та уй қурилмоқда. Жорий йил охиригача 730 хонадон фойдаланишга топширилади.\nШу билан бирга, йил охирига қадар шаҳарда 46та кўп қаватли уйнинг ташқи қиёфаси янгиланади. Маънавий пойтахтда автомобиль йўлларини ёритиш ва тубдан таъмирлаш юзасидан кенг кўламли ишлар якунланди. Хусусан, вилоят марказида 10 чақирим йўл таъмирланди, 200 чақирим узунликдаги 140та кўчага ёритиш мосламалари ўрнатилди. 100 чақирим йўл асфалтланди, 81та кўчага пиёдалар йўлаги ётқизилди.\nВилоят ҳокимининг матбуот хизмати., 2021-04-14, 20:59 182


Фото: JONATHAN CHEW\n15 ноябрда Сингапур метросида икки поезднинг тўқнашиб кетиши оқибатида 26 йўловчи ва метронинг икки ходими ўрта ва енгил жароҳатлар олишди.\nВоқеа эрталаб Joo Koon станциясида юз берган, деб хабар бермоқда Straits Times нашри. Поездда носозлик аниқлангандан кейин у тўхтатилган ва ундан йўловчилар туширилган.\nБир дақиқадан кейин носоз поезддан бир неча метр нарида туннелда унинг ортидан келаётган поезд тўхтаган. Иккинчи поездда 500 га яқин йўловчи бўлган. Бироқ бир неча сониядан кейин бу поезд номаълум сабабларга кўра юриб кетиб, олдида турган поездга урилган.\nДастлабки маълумотларга кўра, аварияга поездлар орасидаги масофани назорат қилиш автоматик тизимидаги носозлик сабаб бўлган. Воқеа оқибатида ҳеч ким жиддий жабрланмаган. Маҳаллий мутасаддилар воқеани тафтиш қилишни бошлашган.


Ноёб фотосурат дейилмоқда: талаба Сомон Йўлини расмга олди - Terabayt.Uz\nНоёб фотосурат дейилмоқда: талаба Сомон Йўлини расмга олди\n18 ёшли Жозеф Фитцжеральд-Патрик Буюк Британиянинг жанубидаги Корнуолла курфазларининг бирида тунги осмонни суратга олишни ёқтирарди. Унинг суратлари ҳақиқатан ҳам кишини ҳайратга солади. Расмларида Сомон Йўли галактикамиз бутун чиройи билан акс эттирилган. Ажойиб осмон манзарасини соҳил бўйи қоялари сюрреалистик тарзда тўлдириб турибди.\nЎзининг ҳали ўспиринлигига қарамай, Жозеф Фитцжеральд-Патрик фотосуратчилар орасида ўз ўрнини топди. Чунки унинг расмлари турли конкурсларда, масалан Landscape Photographer Of The Year’да бир неча марта ғолиб бўлган. Ишлаш учун ёш фотограф жуда сабрли бўлиш кераклигини маслаҳат беради. У ажойиб суратлар қилиш учун тунларни уйқусиз ўтказади.\nЎҚИНГ: Осмондан ер остига: галактикани ўрганиш технологияси метроларда қўлланилади\nЙигитча денгиз узра Сомон Йўлини суратга олиш учун тунги икки яримда уйқудан туриб, 10 километрлик йўл босиб соҳилга келган. Фитцжеральд-Патрикнинг айтишича, пейзажли фотография қилиш учун жуда кўп куч, ирода ҳамда сабр керак бўлади. «Баъзан, сурат олиш учун яхши шароитни ҳафталаб кутишга тўғри келади».\n#фотосурат #Сомон йўли #конкурс


Депутат ёрдамчиси институти жорий этилди – Газета.uz\nLotinchada 18 октябр 2021, 17:59 Сиёсат\nПрезидент 14 октябрь куни «Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида"ги [ЎРҚ-722-сон] қонунга имзо чекди.\nҚонун 16 августда Қонунчилик палатаси томонидан, 30 сентябрь куни эса Сенат томонидан маъқулланган.\nҲужжатга билан 2004 йилдаги «Ўзбекистон Республикаси Олий Мажлиси Қонунчилик палатаси депутатининг ва Сенати аъзосининг мақоми тўғрисида"ги қонун депутат ёрдамчиси тўғрисидаги 9−4-модда билан тўлдирилди.\nУнга кўра, депутат ўзини депутатликка номзод этиб кўрсатган сиёсий партия билан алоқасини сақлаб туриш ҳамда ўз сайлов округидаги фаолиятини самарали ташкил этиш учун ёрдамчига эга бўлишга ҳаклидир.\nШу муносабат билан 1996 йилдаги «Сиёсий партиялар тўғрисида«ги қонундан Олий Мажлис Қонунчилик палатаси депутатининг вакили тўғрисидаги 14−2-модда чиқариб ташланди.\nШартнома депутатнинг ваколатлари муддатидан илгари тугатилган, шунингдек меҳнат тўғрисидаги қонунчиликда назарда тутилган асослар мавжуд бўлган тақдирда тугатилиши мумкин.\nЁрдамчи сайловчиларни Қонунчилик палатасидаги депутати фаолиятидан, ўз навбатида депутатни сайлов округида юз бераётган воқеалар, фуқаролар мурожаати, маҳаллий ижро ҳокимияти қарорларидан хабардор қилиб туради.\nҲужжат 15.10.2021 йилдан кучга кирган.\nАввалроқ, депутат ёрдамчиси институтини жорий этиш орқали депутат ва сайловчи ўртасидаги мунтазам алоқани яхшилашга эришиш мақсад қилингани ҳақида ёзган эдик. Ташаббус «Миллий тикланиш» партияси томонидан илгари сурилганди.\nЭслатиб ўтамиз, Олий Мажлис Қонунчилик палатаси 150 нафар депутатдан иборат.\nЭнди депутатларнинг ёрдамчилари бўлади 9 август 2021, 21:49


Эстрадамизнинг ёрқин юлдузи Зиёдага тасанно демасдан иложимиз йуқ... » PopCorn.uz - Шоу Бизнес олами хақиқати\nЭстрадамизнинг ёрқин юлдузи Зиёдага тасанно демасдан иложимиз йуқ...\nСана: 01.11.2014 5835 қайноқ\nКеча, бугун ва эртага эстрадамизнинг самимий ва сохировоз хонандаси Зиёданинг мухлислари учун катта байрам бўлмоқда. ''Истиклол'' санъат саройига бу ижодкорнинг санъатига бефарқ бўлмаган хақиқий маънодаги мухлислари ташриф буюришмоқда. Биз ижодкорлар концерт дастуридан олдин хонанда билан кўришганимизда янгиликларни деярли ошкор қилишни истамай ҳаммасига дастурни томоша қилиб гувох буласиз, деганди.\nМана кутилган онлар етиб келиб сахна пардалари очилди. Сахнада учта катта экран, созандалар учун алоҳида юқори сахна ва ёрқин чироқлар ўзгача декорацияни намоён этарди. Карнай-сурнай наволари жаранглаши билан томошабинлар қарсаклар билан Зиёдани сахнага чорлашди.\nХонанданинг ''Ассалому алайкум'' деб номланган қўшиғи концерт дастурининг илк таронаси бўлиб, мониторда ана шу қўшиққа ишланган клип намойиш этилди. Худди клипдагидек кўринишда сахнада Зиёда пайдо булди. Қўшиқ мазмунига монанд турли миллат либосларида раққосалар сахнани тўлдиришди. Тарона якунида сахна ортига ўтган Зиёданинг овози томошабинлар залидан кела бошлади. Қарангки, сахнада сунъий соч кийган хонанда, хақиқий бугунги куннинг саҳна маликаси Зиёда эмас экан. Бу дастур бошланишининг ўзига ҳос кўриниши эди. Ҳақиқий Зиёда сахнага кўтарилиши билан мухлислари олқишлар билан кутиб олишди. Миллий мато адрасдан замонавий кўринишда либос кийган хонанда томошабинлар билан саломлашиб, барчага ташриф учун миннатдорчилик билдирди.\nИккинчи тарона ''Ажаб сирлар'' қўшиғи ижроси давомида чиройли декорация мусиқа садолари остида юқорига кўтарилди ва ҳеч қайси концертда учрамаган ажойиб кўринишни акс этди. Айниқса, Зиёда ''Отажоним'' номли қўшиғини куйлаганда томошабинлар кўзида ёш қалқиди. Таъсирчан ва мехрга тўла қўшиқ қалбларни титратди десак муболаға бўлмайди. Навбатдаги таронани эса хонанда дилбандига атаб куйлади. Сахнага кўғирчоклари билан бирга раққоса қизалоқлар чиқишди. Қўшиқ сўнгида Зиёданинг ўғлини сахнага ташриф буюриб хонанда фарзандини кўтариб олган холда куйлашда давом этди.(Хали саҳнада фарзандини кўтариб қўшиқ куйлаган хонанда бўлмаган бўлса керак)\nШўх ва рақсга чорловчи ''Оввора'', ''Ҳаёлим'' ва кетма-кет иккита хоразмча қўшиқларини куйларкан раққосалар билан баравар ҳиром айлаган санъаткорга тасанно айтиш мумкин. ''Замонавий келинлар'' номли янги қўшиғи учун эса кичик сахна кўриниши намойиш этилиб, у ерда хонанданинг ўзи ҳам иштирок этди.\nКутилмаганда томошабинлар залидан ёшларнинг севимли ижодкори Жахонгир Позилжонов сахнага кутарилди-ю, гулдирос қарсаклар остида Зиёда билан дуэт ижро этишди.\nБиринчи блок якунланиб, пардалар ёпилди ва сахнада ҳинд либосларидаги раққосалар ажойиб рақслари билан томошабин эътиборини ушлаб турдилар.\nПардалар кўтарилгач сахнани буткул ўзгача кўринишда кўрдик. Катта-кичик оппок рангдаги шарлар бутун сахнани эгаллаган, саҳна қиролличаси Зиёда эса узига ярашган ва хуснига хусн қўшувчи либосда эди.\nСўнгра ''Йулларим'' номли бир неча йил аввал ижро этган, муҳлислари қалбини забт этган таронасини у бугун бошқача талкинда куйлади бу пайт эса катта экранда Зиёданинг никох туйи куни, яъни энг бахтли онлари муҳрланган фотолар намойиш этиб борилди. Дастур давомида ижодкор ''Aisha'' номли машхур таронани жонли тарзда ижро этгани мухлислари дилини ҳушнуд айлади.\nБарчага таниш бўлган ва тингловчилар севиб тинглайдиган ''Қани мани асалим'', ''Севгилимей'', ''Севади ёрим мани'' тароналарининг ҳар бирига сахналаштирилган рақсларда хонанданинг ўзи ҳам ҳамоханг тарзда рақсга тушди.\nКўпгина санъаткор дўстлари қаторида залда ўтирган Даврон Эргашев қўлида чиройли гулдаста кўтариб саҳнага кўтарилгач навбатдаги тарона дуэт эканлиги барчага маълум бўлди.\nИккинчи блок якунланиб раккос йигитлар гурухи, сўнгра эса доира ва дўмбира садолари йиғилганларни кайфиятини кўтарди.\nНиҳоят учинчи блок учун пардалар икки тарафга тортилди. Сахна декорацияси кинофильмлардагидек Американинг Техас штатини эслатарди. Замонавий мусиқа, рақслар ва ажойиб сюжетли сахна кўриниши барчани ҳайратга солди, бир нечта араб ҳамда ҳинд тароналарини бир-бирига улаб куйлаган хонанда уларга мос рақсга ҳам тушарди.\nДастурнинг якунловчи таронаси эса она Ватанни тараннум этувчи қўшиқ бўлиб, сахнага барча ижодий гурух таклиф этилди ва муносиб тарзда концерт дастури якунланди.\nАйтиб ўтганимиздек, бугунги концерт Зиёданинг мухлислари учун чинаккамига катта байрам бўлди. Концерт бошланишида бироз ҳаяжон, кўзларида озгинагина ҳадик сезилган хонанда икки-уч таронани куйлаганидан сўнг раққосалар билан ҳамоҳанг тарзда рақсга тушиб мутлақ ҳаяжонни унутди. Концерт сўнггига яқин эса тароналарга мос жушқин ҳаракатлари билан ўзини шу қадар эркин тутдики, уни кўрган томошабинлар ҳам рақсга чоғланишди.\nҲар бир блокда ўзгарган ва хатто айрим вақтларда ҳаракатланган декорация эса алоҳида диққатга сазовор. Бир сўз билан айтганда, бир неча ойлик меҳнат ўз самарасини берди.\nҲушовоз хонанда Зиёдани бу муваффақият билан муборакбод этамиз!\nФотосуратлар муаллифи Ғайрат Убайдуллаевга алоҳида ўз миннатдорчилигимизни билдирамиз.\nPopcorn ёрқин лаҳзаларга ошно этади!\nSaniya 03 11 2014 11:30\nSuratlardan korinib turganidek konsert 100% yuqori darajada omadli otgan\nDilshoda 03 11 2014 11:31\nZiyoda molodets. Hardoimgidek.\nЗамира 03 11 2014 11:32\nЖахонгир фозилжонов билан дуэт этиш чамма кушикчиларга мода булганми нима бало\nСева 03 11 2014 11:33\nЭЭЭЭ... манга ёкмади умуман. Росса бачкана булди\nRustam 03 11 2014 11:35\nKonset dekorstsiyasi va sahna korinishlar aloo darajada edi\nИрош 03 11 2014 11:36\nБу йилги консертлардан шохруххоннинг консерти купрок ёкти. Колганларники жуда бачкана булди.\nМадина 03 11 2014 11:40\nКим нима деса десину консер менга ёкти. Декоратсия, зиёданинг кийган бир биридан чиройлик либослари супер!!!


Скачать торрент uTorrentда рекламани қандай ўчириш тўғрисида йўриқнома в Тас-икс (Tas-ix)\nСкачать торрент uTorrentда рекламани қандай ўчириш тўғрисида йўриқнома\nХаммага маълумки utorrentнин янги 3.3 версияда реклама пайдо бўлиб қолган ва у хаммага хам ёқавермайди. Уни олиб ташлаш жуда ҳам осон ва эътиборингизга ушбу муаммодан қандай халос бўлишни кўрсатамиз:\nМенюдаги панель инструментов бўлимидан настройки программы га кирамиз , ёки Ctrl + P. тугмалари орқали Ойнанинг чап қисмидаги «Дополнительно» разделига кирамиз. Ўнг бўлакда кўп парамтерларни кўришимиз мумкин. Тепадаги ФИЛЬТР қидирув майдонига «offer» деб ёзамиз. Сўровдан\n1. offers.left_rail_offer_enabled ва\nларни топамиз. Биринчи параметр чап томонда патсдаги реклама учун жавобгар хисобланади. Иккинчи параметр эса тепадаги реклама учун. Бизга кераклиги - хар бир параметрга сичкончани икки мартта босиб ture дан false га айлантириш. Ёки хар бирига 1 мартта сичкончани босиб «НЕТ» ни танлаш. utorrentни қайта юклаб рекламалардан батамом ҳалос бўламиз.\nрахмат, ёрдам берди)\nшу бекорчи реклама туфайли бир танишим кимматбахо тарифигидан айрилди, мана рекламани осон йукотиш йулини хам урганиб олдик, каттакон рахмат. :)\na man manashu reklama sababli registratsiyadan o'tganimdan beri utorrent 3.1.3(reklamasiz varianti) ishlataman\nabdusayyid, asabni asrang ))


ИнтерФУТБОЛ :: Эден Азар: «Галактикос – «Реал»нинг ўзгача даври»\nЭден Азар: «Галактикос – «Реал»нинг ўзгача даври»\n«Қироллик клуби» - «Реал» Испания чемпионати рестартига қизғин ҳозирлик кўрмоқда. Жумладан, жамоанинг бельгиялик ярим ҳимоячиси Эден Азар ҳам мавсумнинг якуний қисмига катта умид боғламоқда. Лекин у хорижлик касбдошларимиз билан галдаги суҳбати давомида асосан жамоа тарихидаги ёрқин давр - «Галактикос» ҳақида гаплашди..\n- Шахсан сиз учун қайси сифатлар «Реал»ни бошқа жамоалардан ажратиб туради?\n- Аввало, жамоа ҳаттоки, Францияда ҳам жуда машҳур эканлигини таъкидлашим керак. Дейлик, мен энди фаолият бошлаганимда, Зайниддин Зидан айнан «Реал» таркибида тўп сурарди. Ўша даврдаёқ бу жамоа кўнглимдан алоҳида жой олганди. Шу ўринда клубнинг оппоқ футболкаси ва муҳташам стадионини тилга олмаслик мумкин эмас. Менимча, «Сантьяго Бернабеу» - дунёдаги энг шинам арена. Умуман, «Реал»нинг барча жиҳатлари аъло даражада. Бундан ташқари, болалигимдан айнан «Мадрид»га мухлислик қилганман. Испания пойтахтига интилганимнинг асосий сабаби ҳам шу.\n- Зидан бундан 17 йил муқаддам ЕЧЛ финалида «Байер» дарвозасига унутилмас гол урганди. Ўша оқшом қаерда бўлганингизни эслай оласизми?\n- Очиғи, ўйин трансляциясини тўғридан-тўғри томоша қилганимга амин эмасман, ўша пайтлар барча учрашувларни кузатиш имкони йўқ эди. Айниқса, ЕЧЛ беллашувларини қолдирмай томоша қилиш анча қийин саналган. Боз устига, танаффус пайти кун тартибимдаги ухлаш вақтига тўғри келарди. Лекин финалнинг такрорий намойишини эртасига кўрганман, кейинчалик эса бутун ҳафта давомида қайта-қайта томоша қилганмиз. Эсимда, укам Торган билан боғимизда Зидан голини такрорлашга роса уринганмиз, аммо уддалай олмаганмиз. Умуман, «Реал»нинг ёш мухлиси сифатида ўйиндан фақат ижобий таассуротлар олганман.\n- Хўш, болалик пайти жамоанинг айнан қайси жиҳати хотирангизда ёрқин из қолдирган?\n- Биринчи галда «Реал» футболчилари эътиборимни тортишарди. О, қандай давр - Рауль Гонсалес, Луиш Фигу, Роналдо каби афсоналар ёнма-ён тўп суришарди. Қисқасини айтганда, «Галактикос» - жамоанинг фантастик даври. Ўша таркиб ўйинлари унутилмас лавҳаларни тақдим этарди. Санъат мисоли футбол мен қатори барча мухлислар, айниқса, болакайларни ўзига ром этганига шубҳа йўқ.\n- «Реал» сафига қўшилишдан олдин ҳам жамоада тўп суришни анчадан буён орзу қилишингизни сира яширмагансиз. Энди очиқ гапирсангиз - Мадридга айнан қандай мақсадларни кўзлаган ҳолда йўл олгансиз?\n- Йўқ, олдимга муайян бир мақсадни қўймадим. Ҳамиша бор куч-маҳоратимни сарфлаш нияти билан майдонга тушаман. Албатта, шонли тарих ва анъаналарга эга жамоа либосида ҳаракатланадиган футболчидан доимо самарали ўйин ва ижобий натижа кутишади. Ҳар қандай ҳолатда ҳам, ўз вазифамга нисбатан муносабатимни ўзгартирмоқчи эмасман. Яъни ҳар қайси учрашувдан аввало, иложи борича кўпроқ завқ олишга интиламан. Шу тариқа керакли натижага эришиш мумкинлигини яхши биламан. Мухлислар мени жамоага манфаат келтираётган, чиройли голлар ва узатмалар билан муҳим ғалабаларни таъминлаётган фидойи ижрочи сифатида эътироф этишларини истайман. Зиммамга юклатилаётган вазифани лоақал «Челси»дагидек, агар имкони бўлса, янада сифатлироқ адо этиш ниятидаман.\n- Жамоа ва ЕЧЛ ўртасида ўзгача муносабат борлигини ҳис қилиб улгурдингизми?\n- Ҳа, «Реал» клуб футболидаги энг нуфузли турнирда бошқа жамоаларга нисбатан анча кўп ғолиб чиққан. Шу фактнинг ўзиёқ жамоа аъзоларига қўшимча куч-қувват, ишонч бағишлайди. Мухлислар ҳар мавсум жамоадан «шалпангқулоқ» соврин кутадилар - бу ёзилмаган қонун. Улар билан суҳбатлашиш жараёнида айни шу кайфият яққол сезилиб туради. Ўз ўрнида халқаро аренадаги муваффақиятда мухлислар улуши катта эканлигини очиқ тан олиш керак.\n- Бир эсланг, жамоада сизнинг шарафингизга ўтказилган тақдимот маросимига 50000 мухлис тўпланган эди. «Сантьяго Бернабеу» муҳитини кўргач, қандай ҳолатга тушгандингиз?\n- О, аввалига кучли ҳаяжон босди. Муҳими, яшил майдонга қадам босишим билан ҳаёжон ўрнини қандайдир енгиллик ва эркинлик эгаллади. Чунки майдонга тушгач, ҳеч нарсага эътибор қаратмай, бамайлихотир тўп суришга кўникканман. Тўғри, тақдимот маросими кўпроқ матбуот анжуманини эслатади. Фарқи - мухлислар бир неча баравар кўп. Клуб президентининг нутқи, ҳар бир ҳаракатинг, нафас олишингни кузатиб турган камералар... Бунда ҳаяжонланмасликнинг иложи ҳам йўқ. Ўша лаҳзалардаги ҳолатимни ифодалаш учун француз тилидан бирданига мос калима топишим мушкул. Ҳаттоки, сизларда ҳам шундай сўз борлигига ишончим комил эмас. Мафтункор муҳит таъсирида бошим ўз-ўзида айлана бошлаганди. Кейин тезроқ майдонга тушиш истаги жўш урди. Бинобарин, илиқ фикрларни оёқларим воситасида майдондаги ҳаракатлар билан тасдиқласам, хотиржамлик юзага келишини яхши билардим.


Ҳудудларнинг иқтисодий ривожланиши халқимиз фаровонлигини юксалтиришга хизмат қилади | O'zLiDeP\nҲудудларнинг иқтисодий ривожланиши халқимиз фаровонлигини юксалтиришга хизмат қилади\nЎзбекистон Республикаси Президенти Шавкат Мирзиёев жойларда амалга оширилаётган бунёдкорлик ишлари, йирик лойиҳалар билан танишиш ва халқ билан мулоқот қилиш мақсадида 12 июнь куни Фарғона вилоятига ташриф буюрди.\nФарғона вилоятини 2018 йилда ривожлантириш инвестиция дастури доирасида 285 лойиҳани амалга ошириш режалаштирилган бўлиб, бугунга қадар 35 таси якунига етказилди. Вилоятда 212 қўшма корхона фаолият кўрсатаётир, жорий йилнинг ўтган даврида хорижий сармоя иштирокидаги 45 корхона рўйхатдан ўтказилди.\nПрезидентимиз ташаббуси билан ташкил этилган “Қўқон” эркин иқтисодий зонасида амалга оширилаётган истиқболли лойиҳалар ҳам аҳоли фаровонлигини юксалтиришда муҳим аҳамият касб этмоқда.\nДавлатимиз раҳбари дастлаб Қува туманида янги барпо этилган “Фарғона анорчилик” масъулияти чекланган жамияти шаклидаги агрофирма билан танишди.\nМамлакатимизда қишлоқ хўжалиги, айниқса, боғдорчиликни ривожлантириш, мева-сабзавотлар экспортини ошириш борасида истиқболли лойиҳалар ҳаётга татбиқ этилмоқда. Хусусан, Фарғона вилоятида бугунги кунда бу борада аниқ чора-тадбирлар ишлаб чиқилган бўлиб, аграр соҳа маҳсулотлари етиштириш ва экспорт қилишда салмоқли ютуқларга эришилмоқда.\nБу замин анорлари дунёга машҳур. Айни кунларда анорнинг серҳосил ва иқлим шароитига мос янги навларини яратиш, анорзорлар барпо этишга алоҳида эътибор қаратилмоқда. “Фарғона анорчилик” агрофирмасида амалга оширилаётган ишлар бунга яққол мисолдир.\nАнор етиштириш, сақлаш, қайта ишлаш, тайёр маҳсулотларни экспорт қилиш ва экотуризм хизматлари кўрсатишга ихтисослашган агрофирманинг умумий майдони 300 гектардан ошади. Шундан 289 гектарига 15 га яқин навли 272 минг тупдан зиёд анор кўчати экилиб, парваришланмоқда. Беш юзга яқин кишининг бандлиги таъминланган. 2025 йилгача анорзор майдонини 2 минг гектарга етказиш режалаштирилган. Анорзор тўлиқ ҳосилга киргач, йилига 10 минг тонна маҳсулот етиштирилади.\nАгрофирмага 2018-2020 йилларда инвестиция тариқасида Исроилдан қадоқлаш, Италиядан маҳсулот қабул қилиш, ювиш ва саралаш ускуналари, Нидерландиядан музлатгич агрегатлари келтириб ўрнатиш мўлжалланмоқда. Натижада 2 минг 400 тонна шарбат, 3 минг 600 тонна сараланган анор доначалари, 4 минг тонна қадоқланган анор тайёрлаш имконияти яратилади.\nШу ернинг ўзида вилоятда агрологистика маркази, анорзорлар ташкил этиш, паррандачилик, чорвачилик, туячилик, балиқчилик, лимон, уруғлик картошка етиштириш, асаларичиликни ривожлантириш лойиҳалари тақдимоти ўтказилди.\nАнор ҳар қандай камёб мева каби даромад манбаидир. Бугунги кунда мамлакатимизда анорчиликни биладиган мутахассис кам. Фарғона давлат университетида анорчиликни ривожлантириш кафедраси очиб, янги навлар яратиш, мутахассислар тайёрлаш керак. Шунда бу соҳадан кўпроқ даромад олиб, маҳсулотни хорижга экспорт қилиш мумкин, деди Президентимиз.\nМарғилон шаҳридаги “Наримтекс” масъулияти чекланган жамиятида ишлаб чиқарилаётган маҳсулотлар юқори сифати ва ўзига хос дизайни билан харидорларга манзур бўлмоқда. Корхона замонавий технологиялар асосида жиҳозланган. Бу ерда экспорт ҳажмини ошириш борасида доимий изланишлар олиб борилмоқда.\n“Наримтекс” ташкил этилган 2008 йилда оддий тикув машиналарида хотин-қизлар кийимлари тикиларди. Мамлакатимизда тадбиркорларга берилаётган имтиёз ва преференциялар корхонани ривожлантириш имкониятларини кенгайтирди. 2012-2015 йилларда хитойлик ҳамкорлар билан биргаликда ишлаб чиқариш жараёни модернизация қилинди. Замонавий бичиш-тўқиш, безак бериш ва тикув машиналари келтириб ўрнатилди. Натижада корхона пальто, куртка, костюм, пиджак каби маҳсулотлари билан истеъмол бозорида ўзининг мустаҳкам ўрнига эга бўлди, янги иш ўринлари яратилди.\nЎтган йили “Наримтекс” 632 минг долларлик маҳсулот экспорт қилди. Жорий йилда бу кўрсаткични 800 минг долларга етказиш мўлжалланмоқда.\nПрезидентимиз ишлаб чиқариш жараёни билан танишиб, тикувчи аёллар билан мулоқотда бўлди.\n– Хотин-қизларнинг муносиб ҳаёт кечиришида кийиниш маданиятининг ўрни катта. Либоси ўзига ёқса, ярашса, аёл кишининг кайфияти яхши бўлади. Бундай чиройли ва бежирим, замонавий ва айни пайтда миллий менталитетимизга мос кийимларни кийган хотин-қизларнинг дунёқараши ҳам кенгаяди. Бу йўналишни ривожлантириш учун ҳамма шароитни яратиб беришга тайёрмиз. Чунки аёлларни ҳаётдан рози қилиш давлатимиз сиёсатининг устувор йўналишидир, – деди Шавкат Мирзиёев.\nПрезидентимиз ички ва ташқи бозорда ўрин топиш учун маҳсулот ишлаб чиқаришга илғор технологияларни жалб этиш, ишчи-хизматчиларнинг малакасини доимий ошириб бориш зарурлигини таъкидлади.\nДавлатимиз раҳбари шу ерда Фарғона вилоятида амалга ошириладиган инвестиция лойиҳалари билан танишди.\nВилоятда хорижий сармояларни тўғридан-тўғри жалб қилишга қаратилган инвестициявий хаб ташкил этилмоқда. Хориждаги доимий офислар, биродарлашган шаҳарлар ва юртимиздаги чет эллик ишбилармонлар орқали бу хабга 161 миллион доллардан зиёд инвестиция жалб қилиш режалаштирилмоқда. Ушбу маблағни янги корхоналар очиш ва мавжудларини модернизация қилишга йўналтириб, 2 минг 700 дан ортиқ иш ўрни яратиш мўлжалланмоқда. Шунингдек, мазкур инвестициявий хаб вилоятдаги эркин иқтисодий зоналар ва инновацион марказлар билан ҳам ишлайди.\nФарғона вилоятидаги саноат корхоналарига инвестиция жалб этиш, бўш турган бинолардан самарали фойдаланиш, ёшларнинг инновацион ишланмаларини қўллаб-қувватлашга оид лойиҳалар тақдимоти ҳам ўтказилди.\nДавлатимиз раҳбари ўтган йили Фарғона вилоятига ташрифи чоғида Марғилон шаҳрида ижодкорлар боғини ташкил этиш бўйича кўрсатмалар берган эди. Шу асосда бу ерда қурилиш ва ободонлаштириш ишлари амалга оширилди.\nБоғ майдони 16,7 гектар бўлиб, манзарали дарахт кўчатлари ўтқазилган, гулзор ва майсазорлар ташкил этилган. Унинг марказида Ўзбекистон халқ шоири Эркин Воҳидов ҳайкали ўрнатилган.\nШавкат Мирзиёев ижодкорлар боғини бориб кўрди. Эркин Воҳидов ҳайкали пойига гул қўйди.\n– Ушбу боғ ёшлар маънавиятини юксалтирадиган масканга айланиши керак. Бу ерга келувчилар Эркин Воҳидов шеърларидан баҳраманд бўлиб, маънавий оламини янада бойитсин, – деди давлатимиз раҳбари.\nБоғда, шунингдек, Эркин Воҳидов номидаги ижтимоий фанлар йўналишидаги истеъдодли ёшлар мактаб-интернати, Эркин Воҳидов мемориал музейи, Ўзбекистон Ёзувчилар уюшмаси вилоят бўлими биноси, Нуронийлар маскани, турли тадбирлар ўтказишга мўлжалланган 1500 ўринли амфитеатр, ош маркази ва бошқа инфратузилма объектлари қурилган. Президентимиз таъбири билан айтганда, Марғилонда янги маънавият ўчоғи барпо этилди.\nДавлатимиз раҳбари мемориал музейдаги экспонатларни кўздан кечирди. Бу маскан ҳақиқий маънавият ўчоғи бўлиши, бу ерга ўқувчи ва ёш ижодкорларни кўпроқ олиб келиш зарурлигини таъкидлади. Вилоятда бир йилда икки марта Воҳидовхонлик кунларини ташкил этиш бўйича кўрсатмалар берди.\nШавкат Мирзиёев Нуронийлар масканида меҳнат фахрийлари билан суҳбатлашди.\nПрезидентимиз Олтиариқ туманидаги “Исмоил Нозим обод” фермер хўжалигида бўлиб, мазкур хўжалик мисолида Фарғона вилоятида пахта ва ғалладан олинадиган ҳосилни кўпайтириш ва такрорий экин экиш бўйича амалга ошириладиган ишлар билан танишди.\n2006 йили ташкил этилган мазкур хўжалик 60 гектарда деҳқончилик қилади. Қишлоқ хўжалигида яратилаётган имкониятлар, фермер хўжаликларини ёнилғи-мойлаш материаллари, маблағ ва минерал ўғитлар билан таъминлаш тизими изчил йўлга қўйилаётгани натижасида жорий йилда 30 гектар ғалла майдонидан 85-90 центнердан ҳосил олиш мўлжалланмоқда. Бундан ташқари, 30 гектар ерда ғўзанинг «Наманган-77» нави парваришланмоқда.\nДавлатимиз раҳбари пахта даласини, ғалла ўрим-йиғимининг боришини кўздан кечирди. Вилоят деҳқон ва фермерлари билан ҳосилни нест-нобуд қилмай йиғиб олиш, ғалладан бўшаган майдонларга такрорий экинлар экиш бўйича амалга оширилаётган ишлар юзасидан мулоқот қилди.\nҚишлоқ хўжалиги учун мураккаб келган жорий йилда фермерлар олдида сувдан омилкорлик билан, тежамли фойдаланиш, такрорий экин экиладиган майдонларни тўғри белгилаш ва ҳосилдорликни ошириш, уруғ сифатини яхшилаш бўйича долзарб вазифалар турганини таъкидлаб, мутасаддиларга зарур топшириқлар берди.\nШавкат Мирзиёев Олтиариқ тумани Қапчиғой маҳалласидаги «Smart kids» нодавлат мактабгача таълим муассасасини бориб кўрди.\nДавлат-хусусий шерикчилик асосида ишга туширилган ушбу боғча 210 ўринга мўлжалланган. Кичкинтойларни ҳар томонлама ривожлантирадиган ўйинчоқ ва инвентарлар билан жиҳозланган. Бугунги кунда Фарғона вилоятида 38 та шундай замонавий мактабгача таълим муассасаси фаолият юритмоқда.\nШу ерда мамлакатимиз мактабгача таълим тизимида татбиқ этилаётган Интеграциялашган мониторинг электрон тизими тақдимоти ўтказилди. Бу тизимда ҳар бир боланинг туғилишидан то вояга етгунга қадар бўлган ҳолати, соғлиги, улғайиши, ўзлаштириши ҳақида маълумотлар жамланади. Шунингдек, унда тарбиячилар, боғчалар, уларга эҳтиёж тўғрисида ҳам барча ахборотлар бўлади.\n– Бу таълим-тарбия тизимининг асоси, ўзига хос ойнаси, – деди Шавкат Мирзиёев. – Ундаги маълумотларни кузатиш, таҳлил қилиш орқали таълим-тарбияда нималарга эътибор беришимиз кераклигини аниқлаймиз. Бизнинг фарзандларимиз энг яхши, замонавий шароитларга муносиб.\nШу куни Олтиариқ туманида вилоят фаоллари иштирокида йиғилиш бўлиб ўтди. Видеоселектор шаклида ўтган йиғилишда вилоят иқтисодиётини ривожлантириш, қишлоқ хўжалиги, таълим, тиббиёт соҳаларини такомиллаштириш, аҳоли бандлигини таъминлаш масалалари муҳокама қилинди.\nПрезидент Шавкат Мирзиёевнинг Фарғона вилоятига ташрифи давом этмоқда.\nBugungi kunda yurtboshimiz tomonidan maktabgacha ta'lim muassasalariga berilayotgan e'tibor barchamizni quvontirmoqda desak mubolag'a bo'lmaydi. Ushbu bajarilayotgan ishlar kelajakda albatta yahshi samara berishiga ishonamiz/\nОлтибоев Ўрол,Сурхондарё. партиянинг Мафкуравий,ташвиқот-тарғибот ишлари бўйича бўлим мудири2018-06-14 15:40:34\nДавлатимиз раҳбарининг жойларда ижтимоий-иқтисодий ислоҳотларнинг бориши билан танишиш мақсадида ташрифлари натижасида ҳар бир ҳудуд имкониятларидан келиб чиқиб,йирик лойиҳалар ҳаётга татбиқ этилмоқда.\nМаысудов А Сергели тумани2018-06-14 15:01:05\nПрезидентимизни барча соҳаларга қилаётган ишларини зўр қизиқиш билан кузатиб бораяпмиз яқин вақтларда Ўзбекистон аҳолисига бутун дунё ҳавас қилади.\nЧилонзор туман Кенгаши Мухримов Абдунаби 2018-06-14 12:57:32\nЯхши инсонлардан яратилган боғлар қолади.\nЧилонзор туман Кенгаши Булгакова Стелла2018-06-14 12:35:11\nВнедрение иновационных технологий в агрофирмах, специализирующихся на выращивании, хранении, переработке, и экспорте готовой продукции, а также развитие экотуризма в областях,рассширяет возможности улучшения качества жизни населения\nЧилонзор туман Кенгаши Сухова Светлана2018-06-14 12:25:12\nСоздание по иннициативе Президента свободных экономических зон в регионах,существенно развевает сельское хозяйство во всех его направлениях-это приносит улучшение благосостояния всего народа.\nO'zLiDeP Томди туман бўлими ижрочи котиби Е.Курманбаев2018-06-14 11:43:06\nҚўқон” эркин иқтисодий зонасида амалга оширилаётган истиқболли лойиҳалар ҳам аҳоли фаровонлигини юксалтиришда муҳим аҳамиятга эга.\nБобожонова Р. Шовот туман Кенгаши ижрочи котиби2018-06-14 10:40:49\nМамлакатимиз Президенти Шавкат Мирзиёевнинг жойларга ташрифининг асосида Халқни рози қилишдек савобли амал ётади. Давлатимизнинг ҳар бир фуқароси бунга лаббай дея жавоб бермоғи шарт.\nЭрназаров Оллаберган O'zLiDeP депутатлик гурухи аъзоси Халк депутатлари Янгиарик туман Кенгаши депутати2018-06-13 16:43:33\nМухтарам президентимиз Фаргона вилоятига ташрифи чоғида Қишлоқ хўжалиги учун мураккаб келаётган жорий йилда фермерлар олдида сувдан омилкорлик билан, тежамли фойдаланиш, такрорий экин экиладиган майдонларни тўғри белгилаш ва ҳосилдорликни ошириш, уруғ сифатини яхшилаш бўйича долзарб вазифалар турганини таъкидлаб, кишлоқ хўжалиги ходимлари олдига мухим вазифалар кўйди. Хар биримиз юртбошимиз кўйган вазифаларни жойларда ижросини таъминлашга бирдек маъсулмиз.\nС.Маматова Навоий вилояти Хатирчи тумани2018-06-13 16:27:42\nХотин-қизларнинг муносиб ҳаёт кечиришида кийиниш маданиятининг ўрни катта. Либоси ўзига ёқса, ярашса, аёл кишининг кайфияти яхши бўлади. Бундай чиройли ва бежирим, замонавий ва айни пайтда миллий менталитетимизга мос кийимларни кийган хотин-қизларнинг дунёқараши ҳам кенгаяди. Бу йўналишни ривожлантириш учун ҳамма шароитни яратиб беришга тайёрмиз. Чунки аёлларни ҳаётдан рози қилиш давлатимиз сиёсатининг устувор йўналишидир, – Президентимизнинг ушбу сўзлари хотин- қизларга булган чексиз хурмат этибор белгисидир.


Қарз беришни биласизми? | Megadunyo.UZ\nҚариндошингиз, дўстингиз ёки танишингиз пул сўраб келди.\nИмкониятингиз бор, қарз бермоқчисиз, лекин «Қайтариб берар-микан, қўл билан бериб, оёқ билан олмайманми?» деган саволлар хаёлингиздан ўтиши табиий. Бу хаёллар туфайли виждон азобида қийналишингизнинг ҳожати йўқ: қарз беришнинг ҳам ўзига яраша тартиби ва қонун-қоидаси бор.\nУйғун Ғовуров, Тошкент Ислом университети проректори:\n«… бир марта пулим йўқ деб ёмон кўрининг»\n— Халқимизда «Қўлинг билан бериб, оёғинг билан оласан», деган нақл бор. Таниш-билишларимдан: «Қарзингни сўраб бориб юз марта ёмон кўрингандан, бир марта «Пулим йўқ» деб ёмон кўринган яхши», деб эшитганман. Баъзи инсонларнинг субутсизлиги туфайли кўпинча савоб ишдан бош тортишимизга тўғри келади.\n1. Исм-шариф ва икки томоннинг паспорт маълумотлари.\n2. Қарзга берилаётган маблағ миқдори ва фоизи (агар фоиз белгиланган бўлса).\n3. Қарзни қайтариш муддати.\n4. Қарз бериш бўйича шартнома тузилган сана ва жой.\n5. Икки томоннинг имзоси.\n6. Икки томон гувоҳларининг тўлиқ исм-шарифи ва имзоси.\n7. Нотариал идора ходимининг тўлиқ исм-шарифи ва имзоси.\nБанк орқали… қарз


Жасур Жалолиддинов нега А Серия клубига ўтмагани ва "Бешиктош"нинг таклифини рад этгани ҳақида » Ўзбекистон янгиликлари – Zamin.uz\n, 12 2020, 15:02\nЖасур Жалолиддинов нега А Серия клубига ўтмагани ва "Бешиктош"нинг таклифини рад этгани ҳақида\n01 авг, 11:50 1 345 Спорт\nSPORTS.uz мухбири куни кеча “Бунёдкор”дан Москванинг “Локомотив” клубига кўчиб ўтган Жасур Жалолиддинов билан қисқача суҳбат уюштирди. Истеъдодли футболчи суҳбат давомида бир қатор қизиқарли саволларга жавоб қайтарди.\n- Жасур, авваламбор сизни “Локомотив”дек кучли жамоага ўтганингиз билан табриклаймиз. Аммо бундан аввалроқ, сиз Филиппо Индзаги бошчилигидаги “Беневенто” клубида кўрикда бўлиб қайтгандингиз. Нега ушбу жамоага ўтмадингиз? Ҳар ҳолда “Беневенто” янги мавсумни А Серияда ўтказади...\n- Ҳа, “Беневенто” А Серияга чиқди. Лекин бу клуб катта эҳтимол билан лигада жон сақлаш учун курашадиган аутсайдерлар қаторида бўлади. “Локомотив” эса аксинча, доимо ўз олдига юқори мақсадларни қўядиган, чемпионлик учун курашадиган клуб. Тўғри, менда “Беневенто”га ўтиб “Ювентус”, “Интер”, “Милан”, “Наполи” ва “Рома” сингари гранд жамоаларга қарши ўйнаш имконияти бор эди, аммо клубнинг имкониятлари, у ерда яратилган шарт-шароитлар ва яна кўплаб жиҳатларини таққослаганда “Локомотив” “Беневенто”дан анча яхши. Қолаверса, москваликлар янги мавсумда УЕФА Чемпионлар лигасида иштирок этади. Бундай йирик мусобақада тўп суриш эса ҳар бир футболчининг орзуси, деб ўйлайман.\n- “Локомотив” билан шартнома имзолаганингиздан сўнг ҳам “Беневенто” билан алоқалар сақланиб қолдими?\n- Менимча, “Беневенто” билан орамизда гаплашадиган гап қолмади. Бу жамоа вакиллари билан сўнгги марта гаплашганимизда бир-биримиздан ҳол-аҳвол сўраганмиз, аммо ўшанда ҳам бу жамоа менга аниқ таклиф билан мурожаат қилмаганди. Табийки, мен ҳам шундан сўнг улар билан бошқа алоқага чиқмадим.\n- “Локомотив”дан ташқари яна қайси жамоа сизга реал харидор бўлган?\n- Очиғи, менга харидор бўлган барча клублар номини бирма-бир санаб ўтиришни истамайман. Аммо конкрет таклифлар ҳақида гапирадиган бўлсам, фақатгина “Бешиктош”дан бу борада жиддий таклиф олганман. Бироқ якунда “Локомотив” варианти менга кўпроқ маъқул келди ва шу боис турк грандига рад жавобини бердим.\n«Бунёдкор» яримҳимоячиси Жасур Жалолиддинов Москва клубига ўтди 29 июл, 21:50\nЖасур Жалолиддинов трансфери 1 млн еврога баҳоланди. Бу миқдорнинг бор-йўғи 10 фоизи «Бунёдкор»га тегади 20 июл, 07:00\nЮрий Белоус: Жалолиддинов бир неча йил давомида “Локомотив” (Москва) ўйинини белгилайди! 19 июл, 07:00\nРоссия клуби Жасур Жалолиддиновни 900 минг еврога сотиб олмоқчи 07 июн, 20:53\n"Бешиктош" Жасур Жалолиддиновга қизиқиб қолди 05 июн, 12:15


Россияда икки муҳожир ўзбек боласи ёрдамга муҳтож\nМосквага Свердловск вилоятидан ҳужжат тўғрилагани келган 16 яшар қорақалпоғистонлик Бекзод Ўзбекистон элчихонаси олдида маҳаллий полиция ходимлари томонидан ушлаб кетилди. Россияга онаси олдига кетаётган ўшлик 14 яшар Фахриддин эса бир ойдан ортиқ вақтдан буён Олтой вилоятидаги Рубцовск шаҳридан чиқиб кета олмаяпти. Озодлик таҳририятига сўнгги пайтларда муҳожирларнинг фарзандлари билан боғлиқ муаммолар юзасидан мурожаатлар кўпаймоқда.\n16 яшар Бекзодни полиция ушлаб кетди\nОзодликнинг Москвадаги бюросига Свердловск вилоятидан қўнғироқ қилган қорақалпоғистонлик Пирназар ака 16 яшар ўғлининг ҳужжжатларини расмийлаштириш учун Москва шаҳридаги Ўзбекистон элчихонасига юборганини сўзлаб берди.\nБеруний туманидан эканини гапирган бу шахс элчихонага яқинлашиб келаётган ўғли Бекзодни полициячилар тўхтатиб, бўлимга олиб кетганини айтди.\nОзодлик Бекзоднинг ўзи билан боғланиб, у ҳозирда полиция бўлими ҳибсхонасида сақланаётганини аниқлади.\n- Посольствога вақтинчалик паспорт олишга Ўзбекистонга ўтиб кетиш учун келдим. Менда паспортим йўқ ҳали, вояга етмаганман. Бизга Москвага вақтинчалик паспортга боринглар дейишди. Бир кун акамникида ётиб туриб, бугун посольствога бориб турувдик, бизларни милиция ушлади элчихона олдида. Документни кўрсатганимиздан сўнг метрикамни ичида муддати ўтган қоғоз бор эди. “Я запутался”, деб полиция участкасига олиб келди. Мен бу участкасини ҳам билмайман,- деди Бекзод.\nУ билан бирга бўлинмага олиб келинган Бекзоднинг ҳамқишлоғи Озодлик билан суҳбатда полиция ходимлари исми-шарифи, полиция бўлими манзили тўғрисида маълумот беришдан бош тортаётганини айтади:\n- Бизни метродан чиққанимиздан кейин ушлади-да, отделениега олиб келди. Буни вояга етмаган деяпти, регистрация муддати ўтган деяпти, кейин, менга отасидан доверенность йўқ экан. Мен уни вокзалда кутиб олган эдим – ўзи келувди. Биз ўзи посольстводан вақтинчалик паспорт олишимиз керак-ку! Энди менга айтади булар “Болани олиб кетамиз, доверенность олиб келсанг эртага қўйвораман, бўлмаса депорт бўлиб, энг ками билан бир ойда Ўзбекистонга жўнатамиз”, деяпти,- деди исмини ошкор қилмасликни сўраган суҳбатдош.\n16 яшар ўзбекистонлик ўсмир Бекзод Наримбетов ҳозирда Москва шаҳрининг Якиманка полиция бўлимида сақланаётгани аниқланди. Бироқ, полиция бўлими навбатчиси болани ушлаб қолингани сабабларини телефон орқали тушунтирмаслиги ва фақат “ота-онаси шахсий мурожаати” асосида жавоб берилишини билдирди:\n- Мен бундай маълумотни сизга бера олмайман,- дея гапни қисқа қилди полиция навбатчи офицери.\nЎзбекистон элчихонаси консуллигида Озодлик сўрови билан вояга етмаган Бекзод Наримбетов иши махсус назоратга олинганини билдиришди.\nФахриддин 35 кундан буён чегарада қолмоқда\nШу йилнинг июль ўрталарида Ўшнинг Қорасув тумани Наримон қишлоғида яшовчи 14 яшар Фахриддин Дадашев Иркутск шаҳрида мардикорлик қилаётган онаси олдига жўнади.\nУни манзилга етказиб қўйишни ўз зиммасига олган микроавтобус ҳайдовчисига бувиси номидан ишончнома ёзилган. Бироқ чегарани кесиб ўтаётганида машинада кетаётган юкдан божхона хизмати ходимлари томонидан топилган наркотик моддаси туфайли машина ҳибсга олинди.\nФахридиннинг бувиси ҳайдовчи гувоҳ сифатида Олтой вилоятининг Рубцовск шаҳрини тарк этмаслик тўғрисида тилхатга имзо чеккани сабабли бола ҳам 35 кундан бери шаҳарда қолаётганини Озодликка гапириб берди:\n- 16 июл куни мен неварамни Россияга жўнатувдим. Бир ҳафтадан кейин уни жўнатган корхонага бориб, “Болам етдими? Телефон қилмаяпти..” десам, аввалига Қозоғистон йўлида машина мотори бузилганини айтишди, кейин 5-6 кундан кейин яна борсам, “Опа, олиб кетаётган тандирни ичига героин солишган экан – ушлашибди.” Мен шофёрга доверенность қилиб берган эдим. Мана 35-36 кун бўлди шофёрни қўлида, Рубцовск деган жойда экан. Онаси ҳужжатлари жойида эмаслиги сабабли у ерга кела олмаяпти. Машиналари пломбалаб қўйилган, ейишга ҳам ҳеч нарсаси қолмаган экан, кеча оч қолиб йиғлаб телефон қилди неварам,- дейди онахон.\nБу аёл Озодлик орқали июль ўрталаридан бери Қозоғистон билан чегарадош Олтой вилояти Рубцовск шаҳрида қолаётган 14 ёшли Фахриддинни Иркутскка юборишга ёрдам сўраб мурожаат қилаётганини билдирди.\nФахридинга кўмак бериш истагида бўлганлар +996554134117 телефони орқали боланинг яқинларига ёки Озодлик таҳририятига мурожаат қилишлари мумкин.\nОзодлик Радиоси ўсмирлар Фахриддин ва Бекзод ишини кузатиб боради.


Eldar Asanov: O’zbek tilini isloh qilish kerak – mulkdor.com\nEldar Asanov: O’zbek tilini isloh qilish kerak\nAugust 21 2017, 01:08 Илм-фанМафкурамизМаънавиятМаъорифМаърифатТилимиз\nУшбу сатрлар муаллифи томонидан ярим йилдан буён янги ўзбек тили лойиҳаси устида бош қотирилмоқда. Гарчи у ҳали тугал ёзма қиёфа касб этмай, хаёлдаги ишланмалар босқичида қолиб келаётган бўлса-да, тўпланаётган материал лойиҳага реал чизгилар беришга замин ҳозирламоқда. Тан олиш керак, бугунги кунда унинг ҳатто бирламчи скелетини тиклашга етарли даражада иш олиб борилмади. Шунга қарамай, янги ўзбек тилининг ёлғиз киши ташаббуси бўлиб қолмаслиги, муайян ижтимоий моҳият ва илмий миқёс касб этиши мақсадида соҳага қизиқувчиларни қўлда мавжуд қилинмалар билан таништириш, бефарқ бўлмаган инсонларнинг фикрини йиғиш ва ўрганиш, шунинг асосида қарашларга зарурий ўзгариш ва қўшимчалар киритиш истиқболини ақлга тукканча ихчам назарий тавсиф яратишга жазм қилинди. Мазкур мақола шу ниятда ёзилмоқда.\nПастда тизимли равишда лойиҳага таъриф бериб, ўқувчиларда бир қадар тасаввур уйғотишга ҳаракат қилинади.\nНазарий кириш. Тиллар уларни ташувчи халқларнинг бош бойлиги эканлиги ва маълум маънода маънавият дунёсига туйнук бўлиб хизмат қилиши “теша теккан” ҳақиқатдир. У аниқ ижтимоий ва маиший вазифаларни бажариши ҳам барчага яхши маълум.\nТил бир нечта сатҳларда мавжуд бўладиган борлиқ. Аввало оғзаки тил кишилар ҳаётида бирламчи аҳамият касб этади. Ёзма тил эса конкрет маданий-маънавий, маиший, ижтимоий-сиёсий ва ҳатто иқтисодий масалалар ечимига хизмат қилувчи қурилма сифатида юзага келади. Ахборотни лисоний канал орқали узатиш учун юзма-юз бўлиш талаб этилади. Хабар алмашувчилар узоқдалигида эса лингвистик кодга ёзма тус берилиши ва шу тариқа зарурий дарак тегишли манзилга етказилиши мумкин. Бундан ташқари, ёзма тил маънавий меросни авлоддан авлодга ўтказишнинг қулай воситасидир.\nШундай экан, ёзма тил кишилик маданиятида муҳим ўрин тутувчи кашфиётлиги шубҳасиз. У ўз вазифасини адо эта билиши учун мукаммал структурага эга бўлиши, доимий ривожлантириб борилиши зарур.\nБир нарсани унутмаслик керак, ёзма тил моҳиятан сунъий тилдир. Яъни, унинг яратилиш принциплари биз “сунъий” деб ҳисоблайдиган эсперантонинг қурилиш принципларидан амалда фарқланмайди. Адабий тиллар ва конланглар (“лойиҳавий” тиллар) бошқа-бошқа мақсадга йўналтирилганлигига кўрагина фарқланиб туради. Айрим ҳолларда сунъий равишда ўнғайланган ёки, ўзгача ёндашувда айтганда, “қайта тикланган” тилларга “жон кириб”, кўп миллионли сўзлашувчиларига соҳиб бўлгани ўтмиш ўрнакларида кўринади. Замонавий чех ва яҳудий тиллари шулар жумласидандир.\nКонстатациядан кўзланган ният нима? Баъзан “она тили”га бўлган муҳаббат мудҳиш даражадаги онгсизликка етиб боради. Ёзувдаги ҳар қандай ўзгаришларга қаттиқ қаршилик кўрсатиш, унинг имловий қоидалари бузилишидан норозилик, лаҳжа ва шевалардаги сўзшакллар ва оборотларни “нотўғри” деб, соф адабий тилда сўзлашишни талаб қилиш сингари.\nЁзма тил моҳиятан сунъий конструкт экан, нега уни мунтазам равишда ўзгартириб, замона талабига мослаштириб бориш керак эмас? Бир замонлар тушунарсиз шароитларда киритилган қоидаларни, агар улар тилнинг ривожланишига тўсқинлик қилаётган бўлса, сақлаб қолиш-чи? Мисол келтирайлик.\nЎтган асрнинг 30-йилларида замонавий ўзбек тили яратилиши жараёнида русизмлар ва европеизмларни русча фонетика доирасида талаффуз қилиш ҳақида тор доирада қарор қабул қилинди. Энг ғалати талаблардан бири урғу категориясига қўйилди. Сўз охирига тушадиган урғудан ортиғини билмайдиган бечора ўзбек тили шунга қараб ўзлашма сўзларнинг туркумини аниқлашга маҳкум қилинди. Эмишки, академик сўзи акадЕмик деб айтилса, от, академИк дея талаффуз қилинганда эса сифат туркумига мансуб. Бу радио ва даврий матбуот орқали зўр бериб тарғиб қилинди. Энди ўзбек тиллилар талаффуз аппаратини қийнаб, ўзлашмаларни русча фонетика доирасида айтиш зўрида қолган. Буни эплолмаганларга “маданиятсиз”, “тил билмайдиган” таъналари ёғдирилади. Энг қизиғи, қоидаларни ўзгартиришга ҳаракат қилувчилардан кўра уларни “тўғри” деб бонг ураётган, ушбуларга риоя этишни ульматив оҳангда таклиф қилаётганларнинг овози баландроқ эшитилмоқда. Ваҳоланки, ўзлашма сўзлар урғу тизими ва фонетикани синдириши тил учун жорий шубҳали “тўғри” қоидалардан кўра долзарброқ йўқотишдир.\nБиз бундай бир ёқламаликдан, муросасизликдан воз кечиб, ёзма тилни халқчил, тушунарли, қулай алоқа қуролига айлантиришда собитликка чақирамиз. Тил меъёрлари аниқ бир замонда аниқ шахслар томонидан ишлаб чиқилгани ва бу жараёнда маълум хатоликларга йўл қўйилганини тан олишга чақирамиз.\nТарихча. Ўтган юз йилликнинг биринчи чорагида, замонавий ўзбек тилини ишлаб чиқиш борасида баҳслар олиб борилаётган паллада тилшунослар олдида турган асосий масалалар қуйидагилар эди:\n– қайси алифбо тизими асосида ёзув яратиш;\n– уч лаҳжадан қай бирини таянч диалектга айлантириш.\nОдатда олиб борилган мубоҳасаларнинг бош иштирокчилари таркибида Фитрат ва Садриддин Айний тилга олинади. Бироқ жараёнда рус тилшунослари Юдахин, Боровков, Поливанов фаол қатнашгани ишлаб чиқилган меъёрларга ўз таъсирини ўтказмай қолмаган.\n1929 йили Самарқанд тил ва имло Конференциясида қипчоқ лаҳжасига таянган адабий тил ишлаб чиқиш ҳақида қарор қилинди. Анжуман якунида, хусусан, чет тиллардан кирган сўзларнинг ҳаммаси “ўзбек тилининг темир қонунига” (сингармонизмга) бўйсунганча ёзилиши қайд этиб ўтилди.\nКейинчалик бу конференция хулосалари “нотўғри” бўлгани ва “ўзини оқламагани” иддао қилинди. Шундан сўнг адабий нормалар йирик шаҳарлар шеваси асосида қайта кўриб чиқилгани, фонетик негиз бўлиб Тошкент диалекти, лексик негиз бўлиб эса Фарғона шевалари хизмат қилгани айтилса-да, аслида чиғатой тилига таянилганини, яъни тилни архаиклаштиришга ҳаракат қилинганини пайқаш қийин эмас.\n“Замонавий ўзбек тили” деб аталган бу яратиқнинг алибфо тизими ва орфография қоидалари ишлаб чиқилишининг ўзига хос тарихи бор. 1921 йил январида Тошкентда тўпланган I чақириқ ўлка съездида Фитрат, Ашурали Зоҳирий ва Боту томонидан араб хатини ўзбек сўзлашув тилига мослаштириш, ўзбек тилида учрамайдиган товушларни ифодаловчи ҳарфларни истеъмолдан чиқариш, араб ҳарфларининг тўрт ёзилиш вариантларидан биринчисини қолдириш ташаббуси илгари сурилди. 1923 йил 3-9 октябрь кунлари кечган Бухоро Орфография конференциясида бу таклифлар маълум қўшимчалар билан қабул қилинди. Араб хатидан лотин тизимига ўтилиши туфайли бу ўзгаришлар долзарблигини йўқотди.\nЯнги алифбонинг шубҳасиз ютуқли томонларидан бири у сингармонизмни акс эттиришга мослаштирилгани бўлди. Бироқ ўзбек тилшунослари араб хатининг таъсиридан тамомила халос бўла олмади. Буни қуйидагиларда кўрамиз:\n– ўзбек тилида талаффуз қилинмайдиган, фақат арабча ўзлашмаларда тарихий ёзув тартибида учрайдиган тутуқ белгиси (апостроф) сақлаб қолинди;\n– арабча ва форсча сўзларда сақланиб, ёзувдагина акс этадиган, сўзлашувда фарқланмайдиган hва x ҳарфлари бирдай истеъмолга киритилди.\nБу ҳарфлар ва апостроф 1940 йилнинг 8 майида Ўзбекистон ССР Олий Кенгаши сессиясида қабул қилинган кирилл алифбоси асосидаги ёзувга ҳам ўзгаришларсиз кўчирилди. Ёзувда сингармонизмдан воз кечилиши эса олдинроқ – 1934 йил январида Самарқандда ўтказилган тил ва орфография масалалари бўйича Республика съездида содир бўлди.\nТил ишланмалари 40-50-йилларда давом этди. Хусусан, 1956 йили апостроф ўрнига ъ ҳарфи киритилди. 70-йилларда ёзувдаги камчиликларга эътибор қилинди (j спиранти ва ĵаффрикатасининг битта ҳарф, ŋ аппроксимантининг нг диграфида ифодаланиши, ўзбек тилида ўрни бўлмаган йоталашган ё, ю, я ҳарфларининг қўлланилиши ва ҳ.к.), аммо уларни бартараф қилиш йўлида ҳеч қандай чоралар кўрилмади.\n90-йилларда жорий қилинган лотин графикасига асосланган алифбо эса бу камчиликларни четлаб ўтишга йўналтирилмай, амалда кирилл алифбосининг тўғридан-тўғри транслитерацияси бўлди.\nАмалий қиймат. Биз таклиф қилаётган лойиҳа нафақат алфавитга, имлога, балки талаффуз қоидаларига ҳам жиддий янгиликлар киритишни кўзда тутади. Янги ўзбек тилини тузишда қуйидаги икки принципдан бирига таянилиши мақсадга мувофиқ:\n– сўзларнинг ҳарфий ифодасини жонли тил талаффузига максимал даражада яқинлаштириш;\n– сўзларининг аниқ ёзилиш тартибини белгилаб, талаффузини эркинлаштириш.\nЎзбек тилининг барча жонли шевалари адабий тилга замин бўлиб хизмат қилиши даркор. Лаҳжа ва шевалар тилнинг асл бойлиги бўлиб, ривожланиш тарихини ва халқ закосини акс эттиради. Оммавий ахборот воситаларининг кундалик турмушимизга шиддат-ла кириб келиши ҳамда умумий ўрта таълим тизимининг мавжудлиги бу бойликнинг секин-аста йўқолиб боришига, шеваларнинг унутилишига ва истеъмолдан чиқишига олиб келади. Адабий анъана тилни бетонлаш, уни ўзгаришлардан четда сақлаш, диалектларни унификация қилиш ва сиқиб чиқариш табиатини намоён этади. Бу бойликни асраб қолишнинг ягона йўли диалектология материалларидан адабий тилда кенг фойдаланишдир. Диалектология кучсизлик қилган чоғда эса ёрдамга ўрта аср ёзма ёдгорликлари, байналмилал анъана ва ички сўз ясаш имкониятлари келади.\nМана шундагина адабий тил сўзлашув талаффузи ва лексикасига максимал даражада яқин, етарли даражада оптиммалаштирилган (қулайлаштирилган ва ихчамлаштирилган), барча шеваларга бирдай яқин, консерватизмдан ҳоли, мунтазам ўзгариш ва ривожланишга мойил пластик структурага айланади. Бундан ташқари, тилни ислоҳ қилишнинг амалий аҳамиятини қуйидагилар ташкил қилади:\n– адабий норма сўзлашув тилига яқин бўлиб, унинг бор имкониятларини кўрсатиб беради, сўзлашув тилидан озуқа олиб туради, уни ўзлаштириш осон бўлади;\n– тил сунъий архаиклаштирилгани боис чиғатой тилига алоҳида ёзма идиом деб қаралмайди. Ўрта асрлар адабий тили билан замонавий меъёрларнинг аниқ чегараси белгилаб берилса, унинг замонавий ўзбекчадан ташқарида, махсус ўрганилишига замин ҳозирланади;\n– ўзбек адабий тили минтақада истиқомат қилувчи халқлар ва ҳатто йироқ минтақаларнинг турк халқларига янада тушунарлироқ бўлади. Ёзувда халқ тилининг кўп жиҳатлари акс этмаслиги бунга тўсқинлик қилиб турибди;\n– маълумки, замонавий ўзбек ва уйғур тиллари чиғатойчанинг тўғридан-тўғри давоми ҳисобланади. Уларнинг бир-бирига яқинлаштирилиши ёзма мерос умумийлигини янада мустаҳкамлайди;\n– янги ёзув тартибини кирилл алифбосига кўчириш имкониятининг қолмаслиги лотин алибфосига бутунлай ўтилишини, бунинг натижаси ўлароқ ўзбекчанинг Ғарб давлатларида рус тили ёрдамисиз ўқилишини таъминлайди;\n– ниҳоят, талаффуз ва луғат рус таъсиридан қутулиб, ўзбек тилининг ўз йўлидан ривожланишига имкон яратилади.\nЁзув ва фонетика. Лотин алфавитига асосланган ёзув тизимнинг энг характерли жиҳати сингармонизм ҳодисасининг акс этишидир.\nИлмий адабиётларда ўзбек тилида сингармонизм ҳодисаси йўқолиб кетгани кўп бора такрорланган. Аммо бу таъкид ҳақиқатга мос келмайди. Қипчоқ ва ўғуз лаҳжаларига мансуб барча шеваларда унли товушларнинг сифат оппозицияси бугунги кунгача сақланиб келмоқда. Қарлуқ лаҳжасига келсак, шарқий, марказий ва жануби-ғарбий Фарғона водийси, шунингдек, Жанубий Қозоғистон шеваларида сингармонизм ҳали-ҳануз эсон-омондир. Тошкент-Наманган гуруҳи диалектлари, Марказий ва Жанубий Ўзбекистон, қисман Жанубий Тожикистон ва Шимолий Афғонистонда сақланган идиомлар (Бухоро амирлиги тили) форс тили таъсирида ушбу хусусиятни қисман йўқотганлигига қарамай, бу гуруҳ сўзлашикларда ҳам юмшоқ ва қаттиқ унлилар мавжуд. Уларнинг ёзувда акс этмаслиги боис, айтайлик, ı ва i, u ва ü унлилари ўзбек тиллилар томонидан бир товушнинг аллафонлари ўлароқ қабул қилинади. Юмшоқ унлилар қаттиқлашиб бораётганини ҳам эсга олиш жоиз.\nВазиятни рус тили таъсири мураккаблаштиради: кириллча и ҳарфи қилдим сўзида ı, илҳомсўзида i тахлит ўқилишини барча англайди, лекин негадир ы ҳарфининг йўқлиги боис русчановый сўзи новий шаклида ёзилса, бу ўқувчиларнинг эътирозига сабаб бўлади; русча сўзлардаги иҳарфини ҳам қаттиқлаштириб, ı тарзида ўқиш мумкинлиги негадир ўйлаб кўрилмайди. Русча ва у орқали ўтган байналмилал сўзларни рус қоидалари бўйича ўқиш кўникмаси жамиятда шу қадар ўрнашиб қолганки, бундан ташқарига чиқиб кетишга қарши онгий тўсиқлар шаклланган.\nШундай қилиб, алифбодан унли фонемаларнинг сифат оппозициясини акс эттирувчи дуплетлар ўрин олади. Орқа қатор унлилари: a, ı, o, u; олд қатор унлилари: ä, i, ö, ü.\nЮмшоқ ä унлиси сўз ўртасида e рефлексини берган; бу фонема бошқа тиллардан ўзлашган сўзларда ҳам учрайди, шу сабаб бу тил орқа жуфти йўқ унлини алифбога киритамиз.\nФорсча ўзлашмалар, форс тили орқали ўтган арабизмларда ɔ фонемаси учрайди. Бу товуш асосан Тошкент-Наманган зонаси қарлуқ-чигил шевалари, шунингдек, “Бухоро амирлиги тили”га хос. Бугунги ёзувда ушбу фонема о билан ифодаланади; туркий тилларда о тил орқа ў товушини ифодалайди. Рус тилидаги о бу товушга монанд сифат ва артикуляцияга эга эмас, шу туфайли оорқали ёзиладиган сўзлар рус тилига ўтганда “алашади”: Бухоро>Бухара, Тошкент>Ташкент.\nУшбу товушни ёзувда ифодалашнинг икки усули мавжуд бўлиб, улар юқорида тилга олинган принциплардан келиб чиқади:\n– ā ҳарфида ифодалаш – ɔ форс тилидаги чўзиқ ā товушининг сифат ўзгариши натижасида юзага келган, тарихий ёзув тартибида бундай маркировкани жорий қилиш;\n– шунчаки a – ёзиш жараёнини қулайлаштиради ва ҳар қандай шева вакили томонидан ўз талаффуз анъаналарига мувофиқ равишда талаффуз қилинади: bazar сўзини урганчликлар bazar, бухороликлар bɔzɔr, булунғурликлар bɔzar қабилида талаффуз қилаверади.\nУндош товушларни акс эттирувчи ҳарфлар: b, ç, d, f, g, j, k, l, m, n, p, r, s, ş, t, v, x, y, z, ŋ.\nC ҳарфи бугунги лотин ёзувидан ҳам чиқариб ташланган, рус тилидан ўзлашган сўзлардаги цтовуши сўз бошида s, сўз ўртасида очиқ бўғиндан сўнг ts диграфида ифодаланади. Биз ҳарф билан биргаликда ўзбек тилига ёт бўлган, сўзлашув тилига ўзлашмаган товушни ҳам чиқариб ташлашни таклиф қиламиз: sırk – цирк эмас, сирк ўқилади, sunami – цунами эмас, сунами ўқилади ва ҳ.к.\nJ спирантини ҳам жонли тилда учрамайдиган товуш бўлгани сабабли истеъмолдан чиқариш мақсадга мувофиқ, унинг ўрнига ĵ аффрикатаси қўлланади: jıraf – ĵıraf. Бу юқорида эслаб ўтилганж ҳарфи воситасида икки товушнинг ифодаланиши муаммосини ҳам ҳал қилади. Истисно тариқасида ajdar ва jɔla сўзларини қолдирилади – форсчага қардош эроний тиллардан ўтган бу товушларда j спиранти қўлланади.\nH ва x, юқорида айтганимиздек, араб ёзувидан қолмадир. Бу товушлар форс ва араб тилларида фаол қўлланади, маъно фарқлаш вазифасини бажаради (тожикча ҳар “ҳар” – хар “эшак”). Бироқ ўзбек тилида улар фарқланмайди: ўзлашма сўзлардаги h ва x товушлари х тарзида талаффуз қилинади. Соф туркий сўзларда бу товушлар деярли учрамайди, айрим сўзлардагина q товуши xрефлексини берган: qan>xan “хон”, qağan>xaqan “хоқон”. Бу киритма ўзбек ўқувчиларини азалий бўлиб қолган “юмшоқ х ва қаттиқ х” муаммосидан халос этади.\nğ ва q увуляр (чуқур тил орқа) консонантларини ёзувда ифодалашга ҳожат йўқ – тил орқа вокализмли (қаттиқ унлилар қўлланган) сўзларда ҳар доим ğ ва q, тил олди вокализмли (юмшоқ унлилар қўлланган) сўзларда ҳар доим g ва k товушлари иштирок этади: kaldı “қолди”, ogıl “ўғил”,kız “қиз”, лекин: keldi “келди”, örgändi “ўрганди”. Бу алифбони бирмунча енгиллаштиради, шунингдек, q товушини йўқотган диалектлар ташувчиларига (Андижон, Жанубий Хоразм, Жанубий Қирғизистон) сўзларни ўз шеваларида талаффуз қилиш имкониятини беради.\nФорсча ва европача ўзлашмаларда бу товушлар учрамайди, аммо уларнинг арабча сўзларда фаол қўлланилиши, умуман, ўзлашма сўзларда сингармонизмнинг йўқлиги муаммо туғдириши эҳтимоли бор.\nАлифбодан диграфлар (қўш ҳарфлар) ўрин олмайди: sh>ş, ch>ç, ng>ŋ.\nСўзларнинг талаффузига доир. Ўзбек тилига хос яна уч фонетик ҳодиса эътиборга молик:\n– ҳалқум тутуғи (glottal stop) фақатгина арабизмларда, араб графикаси рудименти ўлароқ ъ ҳарфи тимсолида сақланиб келмоқда. Бу товуш жонли тилда ҳам, адабияда ҳам талаффуз қилинмайди. Уни бутунлай олиб ташлаш адабий тилни сўзлашувга янада яқинлаштиради, тил ўзлаштиришни осонлашлаштиради: elan “эълон”, dafa “дафъа”, masum “маъсум”, maruf “маъруф”, mabud“маъбуд”, masud “масъуд”, lanat “лаънат” ва бошқалар;\n– ўзбек тили ундош кластерларни (бир бўғинда ёнма-ён келадиган қўш ундошлар) хуш кўрмайди (агар кластернинг биринчи компоненти сонор ёки ş бўлмаса – байт, халқ, беҳишт, машқ). Биз satr, qabr, nazm деб ёзганимиз билан, инстинктив равишда икки ундош орасида редукцияга учраган (кучсизланган) ı товушини талаффуз қиламиз. Бу ҳодисани янги ёзув акс эттиради: satır “сатр”,kabır/qabır “қабр”, nazım “назм”. Бундай сўзлар унлидан бошланувчи қўшимча олганда кластер орасидаги унли тушиб қолади: satrı, kabrı/qabrı, nazmı;\n– туб сўзларнинг анлаутидаги (сўз бошидаги) y сонори, баъзи ҳолатларда i унлиси қипчоқча ва факультатив (оралиқ) диалектларда мунтазам равишда j га ўтади: yoq>joq “йўқ”, yol>jol “йўқ”,yaman>jaman “йўқ”, yüräk>jüräk “юрак”; ip>jip “ип”, ilan>jilan “илон”, ilik>jillik “илик”. Бундай сўзларни икки хил вариантда ёзишни адабий норма ўлароқ мустаҳкамлаб қўйиш лозим. Бу, тил бойликларидан унумли фойдаланиш намунаси эканлигидан ташқари, долзарб социолингвистик муаммонинг ечими ҳам бўлади: “жловчи” шева ташувчиларига хос бу хусусият гоҳида масхара объектига айланади, уларга “ўзбак”, “жўқи”, “жанқаул” ёрлиқлари ёпиштирилади. “Жлаш”нинг ёзма тилга киритилиши барча лаҳжаларни адабий қонуниятлар олдида тенглаштириб, диалектлар ўртасидаги келишмовчиликларга барҳам беради.\nГалдаги муҳим вазифалардан бири ўзлашма сўзларни ўзбек талаффузи қолипига сиғдиришдир. Мусулмон дунёсида кенг тарқалган арабча, форсча, туркча сўзлар, атама ва исмлар умумийлиги туфайли бу категориядаги ўзлашмаларни талаффузга мослаштириш қийинчилик туғдирмайди. Узоқ Шарқ, Жанубий Осиё ва Ғарб тилларидан кириб келаётган ёки байналмилал сўзларни ўзбек талаффузига мослаштириш учун эса қуйидаги вариантлар мавжуд:\n– бундай сўзларнинг талаффузи ва ёзилишини тўлалигича ўзбек тилига мослаштириш:plakat>plakät, direktor>direktır, traktor>tıraktır;\n– уларнинг асл ёзилишини сақлаб қолиб, талаффузини эркинлаштириш: Liechtenschtein, capital, director ёзилади, истаган direktor, истаган diriktir деб талаффуз қилсин. Бир томондан, бу ёзувда қўшимча мураккабликлар туғдиради, идеограммаларни юзага келтиради, бошқа томондан эса, инглиз тилини енгил ўзлаштиришда қўл келади.\nҚўшимчалар. Ишланмаларнинг яна бир гуруҳи қўшимчаларга алоқадор. Биринчи навбатда нисбий келишик қўшимчаларини кўриб чиқсак.\n– ўзбек ёзма тилида бешта нисбий келишик мавжуд. Қарлуқ лаҳжасида, кўпгина қипчоқ шеваларида эса генитив (қаратқич) кўрсаткичи +nIŋ қисқариб, аккузатив (тушум) келишигининг+nI кўрсаткичига тўғри келган: чойнинг шамаси>чойни шамаси, уйнинг олдида>уйни олдида. Шундай экан, икки келишикни ягона аккузатив-генитивга бирлаштириш мумкин.\nАблативнинг (чиқиш келишиги) адабий тилдаги кўрсаткичи – +dAn қипчоқ тилларидан ўзлашгандир, унинг қарлуқча варианти – +dIn – Жанубий Қозоғистон қарлуқ-чигил диалектларида, шунингдек, алоҳида Шимолий Хоразм шеваларида сақланиб қолган. Уни адабий тилга киритиш каммаҳсул шаклни сақлаб қолишга, ўрин-пайт кўрсаткичи билан адаштириб юборилмаслигига ёрдам беради.\nШу тариқа, тўртта нисбий келишик ажратилди:\nгенитив-аккузатив (қаратқич-тушум) – +nI, бугунги ўзбек тилидаги -нинг ва -ни кўрсаткичлари вазифаларини бажаради;\nаблатив (чиқиш) – +dIn;\nлокатив (ўрин-пайт) – +dA;\nдатив (жўналиш) – +gA/+kA.\nТилни янада қулайлаштириш истиқболи локатив ва дативларни ягона локатив-аблатив келишигига жипслаштиришни тақозо этади – Марказий ва Жанубий Ўзбекистон қарлуқ ва қипчоқ шеваларида бу аллақачон меъёрга айланиб улгурган: бозорда тарвуз сотиляпти>бозорга тарвуз сотилопту. Шунда ўзбек тилида фақат учта нисбий келишик қолади;\n– адабиядаги қўшимчалар тараққиётда жонли тилдаги эквивалентларидан сезиларли даражада ортда қолмоқда. -бди, -ди, -б/-иб каби қўшимчаларнинг консонантизми (ундош товуш таркиби) аллақачон веляризацияга учраганига (қаттиқлашганига) қарамай, адабий тил ўжарлик қилиб,бўлип, бўлипти ўрнига бўлиб, бўлибди деб ёзишда давом этмоқда. Бу ҳодисани ёзма тилда ҳам мустаҳкамлаб қўйиш лозим: bolıptı, kelipti;\n– ортда қолишнинг яна бир белгиси – кўпгина қўшимчалар қисқариб, ихчамлашиб бўлган, ёлғиз адабий анъана буни ҳар доим ҳам қайд қилиб бормайди: деярли ҳеч бир шевада бўлибди, келибдисўзлари тўлиқ айтилмайди, бўпти, кепти шакллари аллақачонлардан бери истеъмолда; шахс-сон ва эгалик қўшимчаларида ҳам шу тавр: келдингизми>келдизми, бўлдингиз>бўлдиз, китобингиз>китобиз.\nБу ҳодисани адабий тилда жорий қилишда Европанинг, масалан, инглиз тилининг сўз қисқартириш тажрибасидан (I am>I’m, I shall>I’ll, will not>won’t, cannot>can’t, do not>don’t) фойдаланиш, шунга ўхшаш парадигмани ўзбек тилига киритиш жоиз. Сўзлар тўлиқ ва қисқартма шаклларда ёзилади ва айтилади: boldıngız>boldı‘z, keldingiz>keldi‘z, qılıpsız>qı‘psız, bolıptı>bo‘ptı, kelipti>ke‘pti, kitabingiz>kitabi’z, nıma üçün/ne üçün>ne’çün;\n– сингармонизм қонуниятига мувофиқ, барча қўшимчалар юмшоқ ва қаттиқ инвариантларга эга бўлади: balalar, yigitlär, qızlar, güllär.\nХулоса. Янги ўзбек тили борасидаги ишлар мана шундай узуқ-юлуқ бўлаклардан иборат. Кейинги негиз сатҳлар бўлмиш лексика ва грамматика юзасидан ҳали бирор нарса дейиш мушкул – бу чуқур ва узоқ муддатли тадқиқотларни, барча шеваларни обдон ўрганиб чиқишни талаб қиладиган машғулотдир. Юқорида келтирилган мухтасар тавсифнинг ўзиёқ ўқувчиларда маълум тасаввур уйғотганидан умидвормиз.\n Абдуллаев Ф. А. Тил қандай ривожланади. – Тошкент: “Фан”, 1972. Б. 12.\n Боровков А. К. О некоторых очередных вопросах орфографии узб. лит. яз. ЗИВ, VII, 1935. С. 67\n Ибрагимов С. Орфография узбекского языка // Орфографии тюркских литературных языков СССР. – Москва: изд. «Наука», 1973. С. 220.\nOldingi maqolaMuvaffaqiyatli bo’lish uchun qayerda yashash kerak?\nKeyingi maqolaO’zbek jamiyatining 21-asrdagi yo hayot, yo mamot masalasi\nO’XSHASH MAQOLALARMUALLIFNING BOSHQA MAQOLALARI\n“Mening bir orzuim bor” – Martin Lyuter King\nQosh qo‘yaman deb ko‘z chiqarmaylik yoxud joy nomlari haqida mulohazalar\nIshonch June 2, 2015 at 8:55 pm\nMaqolada yangicha yondashular bor,ayrimlari juda zarur va foydli. Masaln O’zbek tilini rucha tovushlar talaffuzidan tamaom ila bo’shatish, Shunigdek, o’zbek tili yukini arabizimdan birqadar engillatish lozim…Gap shundaki, Suniy O’zbek tili mustahkam poydevor hosil qilib bo’lgan. Buncha katta inqilobiy o’zgarishlarni ko’tara omasa kerak…\nHurmatli yozuvchi, shunday kanstuktiv fikrlani ilgariga surayotib, negadir” Chig’atoy tili?”terminini ishga solib yuboradi. Meningcha o’zbek tili va qalqiga bundan oshiqroq haqorat bo’lmasa kerak. Maqomada yangicha yondashu bor,ayrimlari juda zarur.Masaln O’zbek tilini rucha tovushlar talaffuzidan tamaom ila bo’shatish lozim. Shunigdek, o’zbek tilini yukini arabizimdan birqadar engillatish lozim.Gap shundaki, Suniy O’zbek tili mustahkam poydevor hosil qilib bo’lgan.Buncha katta inqilobiy o’zgarishlarni ko’tara omasa kerak…\nHurmatli yozuvchi, shunday kanstuktiv fikrlani ilgariga surayotib, negadir” Chig’atoy tili”bu tarixiy xatoni endilikda bayroq qilish kerak emas. O’zbek tilining Chig’atoyxonga hech qanday aloqasi yo’aq. Tilni shaxs yaratmaydi.Tili ijtimoiy hodisa, uning egasi xalq hisoblanadi, Chg’atoy,Temur, Lenin ,Stalin,Garbachev, Shayboniyxon, amir Olimxonlar yaratmaydi…\nUmar April 17, 2016 at 12:02 am\nO`zbek tili va tarihiga, o`zbeklarning kelib chiqishiga yangi ashadiy hujum boshlandi Russiyani FSB (KGB) moddiy rahbarligida !\nO`zbek madaniyatini yo`q qilish uchun FSB boshchiligida O`zbek halqining dushmanlari – asanov, mingbaev, norboevlar har hil ma`qolalar chop etayptilar Internetnig saytlarida !\nDilmurad May 20, 2016 at 11:06 am\nУзр, айтганларингизга қўшилмайман. Ҳеч қандай ўзгариш керак эмас. Русча айтганда, “хватит издеваться над нашим языком”. Бир аср (100) йил ичида ёзув ва имлони 4-5 марта ўзгартириш бу “черезчур”. Инглизларга ёки хитойликларга “тилингизнинг имлоси жонли, замонавий тилингизга тўғри келмайди, ўзгартиринглар” деб айтиб кўрингчи – улар Сизларни кулги қилиб ташлайди.\nИнглиз тилининг имлоси 16-асрдан бери ўзгармаган, шу туфайли ҳар бир ўқимишли инглиз Шекспирнинг асарларини бемалол ўқий олади. Ҳар бир олий маълумотли хитойлик аждодлари 2 минг йил олдин ёзганларини (масалан, Конфуцийнинг асарларини) ўқий олади.\nБизчи? Алишер Навоийнинг асарларини бемалол ўқий оламизми? У бу ёқда турсин, ото-боболаримиз атиги 100 йил олдин (1916 йилда), араб алифбесида ёзилган нарсаларни ўқий олмаймиз ҳозир. Бу яхши нарса эмас. Биз ўтган асрнинг 30-чи йилларигача яратилган бебаҳо маданий меросдан айрилдик.\nШунинг ўзи етади. Бошқа ҳеч қанақа ўзгариш керак эмас. Ҳозирги лотин алифбеси ҳам керак эмас. Кирилчага қайтишимиз керак. Одамларимизга лотин алифбеси керак эмас. Ҳамма газеталар кирилчада чоп этилади. Буни билсангиз керак. Билмасангиз, любой киоскга бориб, лотин алифбесида чиқадиган газета борми деб сўраб кўринг. Бу дегани, халқ фақат кирилчада чоп этиладиган газеталарни ўқийди.\nҲар 20-30 йилда ёзув ёки имлони ўзгартираверсак, 20-30 йил олдин ёзилган нарсаларни ҳам тушунмай қоламиз. Манқурт бўлиб қоламиз (Чингиз Айтматовнинг асарларини ўқигансиз, “манқурт” сўзининг маъносини биласиз деб умид қиламан).\nШунинг уУндан кейин лотин алифбесига ўтиб, кейинчалик кирилчага ўтиб, кейин яна лотин алифбесида (бошқа)\nИмлони ўзгартириш керак эмас асло.\nOtabek November 12, 2016 at 9:27 pm\nLotin alifbosida uch avlod o’qigan. Biz lotin yozuvini tilimizga moslashtirgan holda to’laligicha lotin yozuviga o’tishimiz kerak.\nRavshan June 26, 2017 at 4:41 pm\nYana bir xato\nBaxtiyor Mengliyev August 16, 2017 at 8:45 pm\n1.Alifboning virtual kengaytmasi zarur, lekin ommaviy qo’llash uchun emas, sun’iy intellekt uchun. 2.O’zbek tili ko’p shevali til. Unga hozirgi adabiy me’yorlar juda mos va zarur. 3. O’zbek tilida kelishiklar 6 ta emas, balki 8 ta (hozircha).\nНавоийшунос олим азизхон қаюмов ...\nЎзбекистонда хизмат кўрсатган фан арбоби, Беруний номидаги давлат мукофоти соҳиби, Ўзбекистон Фанлар Академияси академиги Азиз Қаюмов 16 февраль куни 93 ёшида вафот этди. ...\nЖамиятFebruary 17 2018, 07:02\nҚизил рангнинг янги хусусиятлари кашф қилинди\nҚизил ранг инсонни тўхташга мажбур қилар экан. Шу боис у кўп жойларда ишлатилади, масалан, тақиқловчи белгиларда ёки светофорларда. Бироқ америкалик олимларнинг маълум ...\nДунёJuly 9 2018, 05:07\nОлий – маълумотли ўқитувчига 180 минг сўм маош ...\nРеспублика Ишчи гуруҳи Наманган вилояти Норин тумани “Шоҳидон” маҳалла фуқаролар йиғини ҳудудидаги Юксалиш кўчасида жойлашган 32-мактабда бўлганига жуда таъсирли манзарага ...\nИлм-фанJuly 1 2018, 04:07


Путин янги йилни қаерда ва кимлар билан кутиб олиши ошкор этилди\n09:19 / 27.12.2016\nРоссия президенти ва бош вазири янги, 2017 йилни қаерда кутиб олиши ҳақида илк маълумотлар пайдо бўлди. Владимир Путин ва Дмитрий Медведев бу байрамни анъанавий равишда ўз уйларида ўтказишади, деб хабар бермоқда Известия газетаси. Сиёсатчилар янги йил таътилларини ҳам Россияда ўтказиш ниятида.\nВладимир Путиннинг матбуот котиби Дмитрий Песковнинг айтишича, давлат раҳбари Янги йилни кўпчилик россияликлар каби яқинлари ва дўстлари билан бирга кутиб олади. Путин бу анъанани атиги бир маротаба бузган: у 2013 йилда кутилмаганда Хабаровскка келиб, байрамни сув тошқинларидан жабр кўрган маҳаллий фуқаролар билан бирга кутиб олган.\nРоссия ҳукумати раҳбари Дмитрий Медведев ҳам янги йил оқшомини оила даврасида ўтказади. Бош вазирнинг сўзларига кўра, байрам дастурхонида маҳаллий маҳсулотлардан тайёрланган таомлар бўлади.\nВладимир Путин Дмитрий Медведев Янги йил


Каримов: афғон муаммосининг ҳарбий ечими йўқ\nҚозоғистонда бўлиб ўтган МДҲ саммитида қатнашган Ўзбекистон президенти Ислом Каримов Афғонистон муаммосини ҳарбий йўл билан ҳал этиб бўлмаслиги, ўзаро курашаётган томонларни БМТ кузатуви остида муросага келтириш лозимлигини таъкидлади.\n- Афғонистондаги вазият қандай кечишидан қатъи назар, шуни тўла ишонч билан айтиш мумкинки, Афғонистон муаммосини фақат бир йўл, яъни БМТ хомийлигида тинч сиёсий музокаралар ўтказиш ва ўзаро курашаётган томонларни муросага келтириш орқалигина ҳал этиш мумкин. Бошқа йўл йўқ, – деди Ислом Каримов.\nЎзбекистон раҳбарига кўра, сўнгги ойларда толибларнинг Афғонистон шимолидаги айрим ҳудудларни босиб олиш уринишлари ҳукумат кучларининг жанггари гуруҳлар олдида ожизлиги, ҳукумат эса мамлакатда хавфсизликни тўлиқ таъминлашга қодир эмаслигини намаён қилган.\nОстонада 16 октябрь куни бўлиб ўтган саммитда Россия, Белaрус, Арманистон президентлари ҳамда Марказий Осиёнинг Туркманистондан ташқари тўрт давлати раҳбарлари қатнашди.\nСаммитда МДҲга аъзо мамлакатлар орасида 2020 йилгача ҳарбий ҳамкорлик концепцияси, ташқи чегаралар хавфсизлигини таъминлаш бўйича 2016-2020 йилларга мўлжалланган дастур қабул қилинган.


Абдусаттор Ҳотамов. Туғилган кун (ҳикоя) | www.ziyouz.uz\nБош саҳифа Ўзбек насри онлайн антологиясиАбдусаттор ҲотамовАбдусаттор Ҳотамов. Туғилган кун (ҳикоя)\nАбдусаттор Ҳотамов. Туғилган кун (ҳикоя)\nЧоп этилган 03.03.2016 МуаллифZiyouz.uz\nРавшан ишхонасида ўралашиб, қолиб кетди. Қўл телефонининг соатига қараса, еттидан ошибди. Оқ халатини ечиб, қора чарм курткасини илдам кийди. Қишнинг қисқа куни эмасми, аллақачон қоронғи тушган, қуруқ совуқ этни жунжитар, лекин симёғочларга ўрнатилган кийик кўз мисол узунчоқ лампалар атрофни чароғон этиб турарди. Автомашиналарнинг тинимсиз оқими, ишдан қайтаётган одамлар тафти гўёки атрофга файз ва илиқлик бағишларди.\nМашинасига энди ўтираётганди, ортидан кимдир чақирди. Зум ўтмай, рўпарасида қадди-қомати тик, қирра бурун, 40-45 ёшлардаги аёл пайдо бўлди. Унинг чеҳраси дарахтларнинг ҳали батамом тушиб улгурмаган барглари тўсиб турган неон чироқлари нурида аниқ кўринмас, лекин кўзойнагининг ялтироқ бандлари атрофга гўё шуъла таратарди.\n— Укажон, мени кечирасиз-да энди, — деб гап бошлади дабдурустдан, — аптекангизни қулфлаётган экансиз. Шу десангиз, шоколадхўр набирамнинг тиши оғриб қолса бўладими? Дўхтирдан ўлгудек қўрқади, вой-дод, бормайман дейди.\nРавшаннинг энсаси қотди. Ҳеч нарсадан ҳеч нарса йўқ аёл шунча гапни тахлаб ташладия. Бунинг устига бугун туғилган куни. Хотини икки-уч марта телефон қилди.\n— Опажон, бунақа дори бизда йўқ. Аптекани яқинда очганмиз. Эрта тушдан кейин келинг, топиб қўяман, — деди бепарво машинаси кабинасига жойлашиб оларкан.\nРавшан аёл шунга ҳам раҳмат айтади-да нари кетади деб ўйлаганди. Йўқ, ундай бўлмади:\n— Укажон, қанийди бу тиш оғриғи қурғур эртагача болажонимни тинч қўйса, — деди илтижоли оҳангда. — Дарднинг оғир-енгили бўлмас экан. Ўзи ширингина ўғил бола: сочлари жингалак, кўзлари қоп-қора. Ҳўнг-ҳўнг йиғлаганидан кейин чидаб бўлмас экан.\n“Намунча ёпишқоқ бу аёл, — ўйлади йигит ғижиниб. — Худди мен унга мажбурдай гапиради. Иш вақти аллақачон тугаган бўлса. Йўқ десам ҳам қўймайдия”.\nКўз олдига меҳмонлар — ака, укалари, хона тўрида ҳаммаёққа файз бағишлаб ўтирган онаси келди. Аёл эса ҳамон унга боқиб турар, бор гапни айтдим, зорим бору зўрим йўқ, деяётгандай эди. Бирдан -Равшаннинг юрагида унга нисбатан меҳр уйғонди:\n“Чорасиз қолган бўлса ҳам бирон таниш дорихонага қўнғироқ қилиб беринг, деб очиқдан-очиқ айтмаяпти, шунга шама қилаяпти, холос. Маданиятли аёлга ўхшайди”.\nРавшан машинанинг орқа эшигини очди:\n— Қаёққа, — аёл кўзларини катта-катта очиб ҳайрон бўлди.\n— Дорихонага, — деди йигит бу гал юмшоқроқ оҳангда. — Ўзингиз айтаяпсиз-ку, дори ҳозир керак деб.\nУ “ҳозир” сўзини чўзиб айтди.\nАёл бир оз ерга қараганича ийманиб турди, сўнг жимгина орқа ўриндиққа чўкди.\nБеш-олти чақиримдан кейин яшил чироқли “Навбатчи дорихона” деган ёзув рўпарасида тўхташди. Аёл шоша-пиша эшикни очаётганди, Равшан ортига ўгирилиб: “Ўтираверинг, — деди қандайдир беписанд, — мен ўзим…”.\nАёл барибир ташқарига чиқди, қалин палтосининг ён чўнтагидан бир даста пул олиб, йигит ортидан эргашди.\n— Сиздан илтимос қиламан. Жойингизда ўтиринг! — Бу гал Равшаннинг овози қаттиқроқ чиқди, шекилли, аёл кўча ўртасига келганида тўхтаб қолди. Ажабки, у бу дағал муомаладан сира хафа бўлмаган, аксинча, гўё ушбу гап оҳангида ўзига яқин кишисининг меҳрибонлиги йўғрилган эди.\nБир оздан сўнг йигит кичкинагина пеницилин шишасида аллақандай суюқлик кўтариб қайтди. Бу вақтда аёл нима қилишини билмай, машина олдида турар, бироз уялиш ва ҳадик акс этган чеҳрасида ёқимтойлик жилваланарди.\n— Мана, — деди Равшан дорини унга узатаркан. — Ҳамонки, неварангиз дўхтирдан қўрқар экан, пахтага шу дорини шимдириб, тиши кавагига қўйинг. Вақтинчалик бўлсаям оғриқни босади. Эртага барибир -стоматологга бориш керак.\nАёл ҳаяжонланганидан жилмайиб тез-тез гапирди:\n— Укажон, борингизга шукур. Қандай раҳмат айтишни ҳам билмаяпман сизга.\nРавшан ярим соатча вақти кетганига ачиниб турар, лекин яхши гап барибир яхши-да, бу сўзлардан ийиб, беихтиёр аёлга қаради, унинг лаби устида мошдек қора ҳол чеҳрасига жуда ярашиб тушганди.\nЎн беш дақиқадан сўнг машина бояги жойига етиб келди. Аёл шофёрнинг ёнидаги ўриндиққа индамай бир даста пул ташлаб, эшикни очди. Буни кўз қири билан кўриб қолган Равшаннинг астойдил жаҳли чиқиб, пулни аёл қўлига тутқазди:\n— Савоб иш пуллик бўлмайди, опажон. Дори эса кичкинтойга мендан малҳам.\nУ уйи томон аста бораркан, юрагини аллақандай туйғулар қамраб олганди. “Умрингда кўрмаган аёлга бунча хушомад? Нима, у икки туғиб бир қолганингми? Тағин текинга шунча хизмат”. “Ҳой инсон, ярим соат вақтинг кетса кетибди-да, шунга осмон узилиб ерга тушибдими? Одамга савоб ҳам керак. Буёғини айтсанг, дунёда пулга сотилмайдиган нарсалар ҳам бор”.\nЧиндан ҳам уйи тўла меҳмон экан. Тўқсонга чиқиб қолган бўлса-да ҳамон тетик, очиқ чеҳрали онаси қалин кўрпачадан туриб, ўғлига қучоқ очди:\n— Вой, болам-ей! Ишингни намунча яхши кўрмасанг. Туғилган кунингда ҳам эртароқ келмайсан-а!..\nРавшан жилмайиб кўрпачага чўкди. Онахон шу кунларга етказганига шукроналар айтиб, дуо қилди. Анча вақт суҳбатлашиб ўтиришди. Онахон чиройли кўзойнагини қўлига олиб, меҳмонларга тушунтира бошлади:\n— Мана шу кўзойнакни Равшаним совға қилган. Қаранг, худди тилла суви юритилгандек. Енгилгина. Нозикроқ жойларга меҳмонга борганда тақаман-да буни. Бошқа пайт банди пластмассалигини ишлатаман. Шу денг, уч кун аввал меҳмондорчиликдан келиб, қутичасига жойламоқчийдим. Ялтироқ темирли бандини қаттиқроқ тортиб юбордим, шекилли, синиб кетди. Нима қилишимни билмайман, денг. Нега деганда, уч кундан кейин набирам қиз узатаётган, шунга меҳмонга боришим керак эди.\n— Дарров менга телефон қилмабсиз-да, онажон, — Равшаннинг сабри чидамай деди. — Биласиз, “Оптика”ларда танишларим кўп.\nОнахон беозоргина қўл силтади:\n— Э, шунга ҳам сени овора қиламанми! Маҳалламиздаги дўконга кенжа набирамни жўнатгандим, бир пасда қайтиб келди. Нима, тузатиб бўлмадими, десам кулади. “Мана тайёр. Бир хотин бандини янги қўйиб берди. Ойнасини ҳам артиб, тиниқ кўрадиган қилиб бердим, дейди. Пул берса, “Табаррук онахонники экан, ўзиям қиммат туради. Бундай кўзойнакларни шулар тақади”, деб олмабди. Дуо қилсам бўлди экан. Тавба, бу қанақа меҳрибон аёл экан, десам, лабида холи бор чиройли хотин, дейди набирам.\nМеҳмонлар чеҳрасида ажабланиш ила мамнунлик пайдо бўлди: “Дунёда яхши одамлар кўп”. Равшан ўй суриб қолди. У ҳозиргина машинамдан тушиб қолган, ялтироқ бандли кўзойнак таққан, лабида чиройли холи бор аёл ўша эмасмикан, деб ўйларди.\nТуғилган кунида уйига кеч қайтган бўлса ҳам вужудида қилган яхшилигидан ҳузурбахш ором ҳис этди.\n← Аввалги Аввалги Барот Бойқобилов (1937-2006)\nКейинги → Кейинги: Омон Матжон: «Дилимнинг рангини гул билса бўлди…» (1989)


СЧР хизмати учун белгиланган бадал миқдори ўзгартирилди\nСЧР хизмати учун белгиланган бадал миқдори...\n03.02.2018 15:30 0 3312\nЎзбекистон Президентининг 2018 йилнинг 2 февралдаги фармони билан сафарбарлик чақируви резервидаги (СЧР) хизматга қабул қилинган фуқаролар томонидан махсус ҳисоб рақамига тўланадиган пул бадали жорий йилнинг 5 февралидан бошлаб энг кам ойлик иш ҳақининг 20 баробари, яъни 3 444 800 сўм этиб белгиланди. Бунгача бадал миқдори энг кам ойлик иш ҳақининг 27,5 баробари, яъни 4 736 600 сўмни ташкил этар эди. Бу ҳақда «Xabar.uz»га Мудофаа вазирлиги матбуот хизмати хабар берди.\nФармонга мувофиқ, жорий йилнинг февраль-март ойларида туман (шаҳар) чақирув комиссиялари томонидан СЧР хизматига ўтказиладиган чақирув ёшидаги фуқаролар янгидан белгиланган пул бадали миқдори бўйича шартномалар имзолаб, пул бадалларини тўлашлари мумкин.\nЭслатиб ўтамиз, СРЧ хизмати 2003 йилда чақирув ёшидаги фуқаролар учун ҳарбий хизмат тури сифатида жорий этилган. «Умумий ҳарбий мажбурият ва ҳарбий хизмат тўғрисида»ги қонунига мувофиқ, муддатли ҳарбий хизматни ўташга яроқли, ҳарбий хизматга чақирилиш муддатини кечиктириш ва чақирилишдан озод этилиш ҳуқуқига эга бўлмаган, бироқ Қуролли Кучлар сафига муддатли ҳарбий хизматга чақирилмаган шахслар СЧР сафига олинадилар.\nСафарбарлик чақируви резервидаги хизматга ўн саккиз ёшдан йигирма етти ёшгача бўлган чақирилувчилар олинади ва улар махсус ҳисоб рақамга пул бадалини тўлаганларидан сўнг ойлик ҳарбий йиғинларга жалб этилади. Ойлик йиғинни ўтаб, ҳарбий қасамёд қабул қилганларга ҳарбий гувоҳнома берилади.\nЧақирилувчилар СЧР хизматига олинганидан кейин бир йил мобайнида бадал пулини тўлашлари талаб этилади. Томонларнинг келишувига кўра тўлов тўлиқ ҳажмда бир йўла ёхуд босқичма-босқич амалга оширилиши мумкин.\nҚуролли Кучлар СЧР сафарбарлик чақируви резервидаги хизмат


Сиз қандай соҳада ишлашингиздан қатъий назар, бизнесингиз қайси соҳасида бўлишига қарамай — ҳисоб-китоблар, бухгалтерия қоғозлари, ҳисоботлар билан биргаликда ишлашингизга тўғри келади.\nЗамонавий ҳаётда ҳар бир ташкилот, давлат идоралари, компаниялар ўз фаолиятини тезкор ва муваффақиятли олиб бориши учун ҳамкорлар билан минглаб ҳужжатлар алмашади. Бунинг учун эса ишончли курьерлик хизматидан фойдаланиш талаб этилади.\nКундан-кунга йирик компаниялар кенгайиб бормоқда, кичик хусусий тадбиркорлик субъектлари пайдо бўлмоқда, давлат идоралари эса янада шиддат билан ишлашига тўғри келмоқда.\nИшончли курьерлик агентлигини қандай қилиб танлаш керак?\nЎзбекистонда тажрибали ва профессионал почта хизмати мавжудми?\nДуч келган рекламага ишонманг — Fargo билан ҳамкорликни бошланг!\nАлбатта, бизнинг курьерлик хизматлари сертификатланган ва юқори сифат стандартига жавоб беради.\nНима учун Fargo энг муносиб танлов бўла олади:\nКомпаниянинг асосий мақсади - мижоз манфаатларини максимал даражада ҳимоя қилган ҳолда керакли ҳужжат ёки юкларни манзилга тезкор етказишдир. Шу сабабли ҳам Fargo ўзининг доимий мижозларига эга.\nСизнинг ҳар қандай жўнатмангиз ўз манзилига 24 соат ичида етказиб берилади. Компания Республика бўйлаб мижознинг талабига кўра исталган манзилга керакли ҳужжатларни етказиб беради.\nТажриба ва профессионаллик\nШунингдек, сиздаги энг қийин бўлган масалаларни ҳам ҳал этишга ёрдам беради. Компания янги технологиялардан фойдаланган ҳолда хизмат кўрсатиш даражасини яхшилаш учун ўз устида доимий тарзда ишлаб боради.\nВилоятлар бўйлаб оптимал логистика хизмати йўлга қўйилгани сабаб мижозларга қулай нархлардаги ҳамкорликни таклиф этади.\nАлбатта, ҳар бир жўнатманинг керакли жойга хавфсиз етказилиши кафолатланади.\nFARGO Parcel Service — хат ҳамда ҳужжатларни тегишли манзилга тезкорлик билан етказувчи ишончли дўстингиздир.\nМанзил: Тошкент шаҳри, Миробод тумани, Хонзодабегим кўчаси, 9-уй\nТелефон: +998 (71) 2072020\nКорпоратив бўлим: +998 (94) 6606044\n14:35 / 19.02.2018\nАёл ўз фарзандини мурувват уйига курьерлик хизмати орқали юборди


Ўзбекистон: Отабек Умаров машҳур қилган Тесла қанча туради ва афзаллиги нимада? - BBC News O'zbek\nИжтимоий тармоқ фойдаланувчилари Тесла моделларини қандай ва қаерда сотиб олиш, бу каби электрик машиналардан Ўзбекистонда фойдаланиш учун мавжуд бўлган ё бўлмаган шароитлар ҳақида ҳам сўраганлар.\nАйни дамда Ўзбекистонда электромобилларни олиб киришга қўйиладиган акциз солиғи бекор қилинди. Бу борада президент 18 июлда имзолаган қарорга кўра, январдан божхона божининг ноль ставкаси ҳам кучга киради.\nЭндиликда электрик машинани олиб киришда фақатгина ҚҚС (қўшимча қиймат солиғи) ва божхона расмийлаштируви, ҳамда йўл жамғармаси тўловларини тўлаш лозим бўлади.\nЭлектрик машиналар, қазиб чиқарилувчи ёқилғилар ҳисобига юрадиган машиналардан фарқли ўлароқ, табиатга мутлақо заҳарли чиқинди чиқармайди.\nУларнинг долзарблиги иқлим исиши шароитида янада ортиб бормоқда ва кўплаб анъанавий автомобиль ишлаб чиқарувчилар ҳам электрик моделларни яратишга киришганлар.\nАммо, улар орасида Тесла биринчи ўринни эгаллаб келмоқда.\nЖорий йилнинг илк чорагида даромади тушганини хабар қилса-да, Тесла Европа ва АҚШда ўз рақибларини анча ортда қолдириб кетишга муваффақ бўлди. Тесла 3 седан ва бошқа S моделлари, ҳамда X моделининг бозори чаққон. Айни дамда Тесла ўз машиналари нархини бу йилнинг ўзида тўрт марта арзонлаштирди.\nҲозирда S, X va 3 моделлари нархи 35 минг доллардан 124 минг долларгача, лекин кўп давлатларда электрик машиналар учун бериладиган имтиёзлар ва солиқ чегирмалари ҳисобга олинса, бу янаям арзонроқ бўлиши мумкин.\nImage caption Тесла бу йил ўз нархларини тўрт марта туширди\nТесла ўтган йил охирида ёппасига чиқара бошлаган 3-модель нархи 35 минг долларга тушган ва ҳозирда кўпчилик учун энг ҳамёнбоп Тесла машинаси бўлиб қолмоқда.\nДунёдаги энг тез автомобиль бўлиши кутилаётган Тесла Роудстернинг нархи эса ҳозирча номаълум, у 200 ва 250 минг доллар ўртасида бўлиши кутилади.\nНархлар дунё бўйлаб фарқ қилади. Ўзбекистондаги Теслалар борасидаги маълумот ҳозирча фақат Президент Мирзиёевнинг куёви Отабек Умаровнинг шов-шувли видеоси билан чекланган. Мамлакатда қанча Тесла борлиги ва улар қаерда ва қандай нархга сотиб олингани номаълум.\nҚозоғистонга хусусий эгалар хорижда харид қилган Теслалар аллақачон кириб келган ва ўтган ой Тесла асосчиси Илон Маск Қозоғистонда бу йил ҳатто Тесла моделларини заряд қилувчи суперчаржерлар ва хизмат марказлари ўрнатилишини хабар қилди.\nҚозоқ Тесла ҳайдовчилари ҳатто қўйнинг Тесла багажнигига юклангани ва сув босган тунель ичида сузаётгани акс этган видеоларни чоп қилишган. Илон Маск Тесла қисқа вақтга кемага айланиш қобилиятига эга бўлса-да, унда сузмасликни тавсия қилди.\nБошқа электрик машиналар компанияларга солиштирсак, Тесла ҳозирча ўз чаржерлари, яъни батареяни қувватлантирувчи нуқталарига эга ягона компаниядир. Европада бошқа электрик машина эгалари Тесланинг жамоатчилик жойларидаги суперчаржерларидан фойдаланаётганлари қайд қилинган. Бунинг учун уларнинг электрик вилкалари ва чаржерлари Тесланикига мос келиши керак, албатта.\nЭлектрик машина ишлаб чиқарувчилар ҳали барча учун бирдек мос келадиган вилкалар ва чаржерларни яратишга келишиб олмадилар. Шундай экан, ҳозирча узоқ масофаларга сафар қилгач батареяси тугаб қолишидан чўчимайдиганлар асосан Тесла эгалари, чунки компаниянинг чаржер нуқталари кўп.


Apple автомобил учун рақамли калитларни тақдим этди | Mobinfo.uz\nApple автомобил учун рақамли калитларни тақдим этди\nКуни кеча бўлиб ўтган WWDC 2020 тадбирида Apple ширкати Digital Car Keys номли янги тизимни омма эътиборига тақдим қилди. У iPhoneдан фойдаланган ҳолда автомобилни калитсиз очиш, ўт олдириш, двигательни тўхтатиш кабиларга имкон беради. Машина клитини эса умуман уйда қолдириб чиқиш мумкин.\nРақамли калит билан iMessage орқали бўлишиш мумкин. Калитнинг ўзи телефоннинг ҳимояланган элементида сақланади ва зарур бўлганда iCloudда ўчириб қўйилиши мумкин. Тизим NFC ва U1 чипида ишлайди. Ушбу тузимни қўллаб қувватловчи илк автомобиль BMW 5 Series модели бўлди. Кейинги йилда бундай машиналар сони кенгаяди.\nЗапись опубликована 23.06.2020 автором admin в рубрике Новости с метками Apple, Digital Car Keys, WWDC 2020, автомобиль учун рақамли калит.\n← 5G-модем қанча туради? YouTubeда рекламани “ўчириб” қўйишнинг оддий йўли топилди →


Қорақалпоғистоннинг 3та ҳудудида қўлбола ароқ ишлаб чиқараётганлар ушланди\nТўрткўл, Чимбой туманлари ва Нукус шаҳрида қўлбола усулда алкоголь маҳсулотларини ишлаб чиқараётган шахслар аниқланган. Бу ҳақда Бош прокуратура ҳузуридаги Иқтисодий жиноятларга қарши курашиш департаменти хабар бермоқда.\nМаълум бўлишича, департаментнинг Тўрткўл туман бўлими, ДХХ ҳамда ИИБ ҳамкорликда тезкор тадбир ўтказган.\nУнда Ю.Р. ўз уйида яширин цех ташкил қилиб, қўлбола усулда алкоголли ичимликларни ишлаб чиқараётгани аниқланган. Жами 2 203 дона “Қаратау” номли алкоголь маҳсулоти, 15 литр спирт ва бошқа маҳсулотлар ашёвий далил сифатида олинган.\nШу каби Чимбой туманида истиқомат қилувчи фуқаро Г.Т. ўз уйида яширин цех ташкил этиб, харидор Г.га қалбаки акциз маркали 120 дона “Қаратау” номли алкоголь маҳсулотини 4 млн сўмга сотган вақтида ушланган. Яширин цехдан қалбаки акциз маркали жами 1 804 дона “Қаратау” номли алкоголь маҳсулоти ашёвий далил сифатида олинган.\nХудди шундай, Департаментнинг Нукус шаҳар бўлими томонидан ўтказилган тезкор тадбирда, фуқаро К.У. “Дамас” русумли автотранспорт воситасида қалбаки акциз маркали жами 530 дона “Қаратау” номли алкоголь маҳсулотини ўтказиш мақсадида олиб кетаётгани маълум бўлган. Қўлбола усулда тайёрланган алкоголь маҳсулотлари ашёвий далил сифатида олинган.\nМазкур ҳолатлар юзасидан Жиноят кодексининг тегишли моддалари билан жиноят ишлари қўзғатилган. Ҳозирда тергов ҳаракатлари ўтказилмоқда.\nБундан олдин Тўрткўл туманидаги яширин цехда вояга етмаган ёшлар қўлбола усулда алкоголь маҳсулотлари ишлаб чиқаришга жалб қилингани маълум бўлганди.\nНукусдаги хонадонда 20 минг шишага яқин алкоголь маҳсулотлари борлиги аниқланди


31 октябр 2020, Тошкент вақти: 18:57\nТЕРМИЗ. “Мен – Ражабой Холназарова, Сурхондарё вилояти Термиз шаҳри ат-Термизий кўчаси 33-уй 38-хонадонда рўйхатдан тураман. Ёшим 51 да, ёлғим онаман. Лекин уйим йўқ.\nСурхондарёнинг аввалги ҳокими Эркин Турдимов қабулига кириб, шароитим оғирлиги, турар-жойга жуда муҳтожлигимни арз қилганман. Уй берамиз дейишди. Керакли ҳужжатларни тайёрлаб бердим. 2017 йил ноябрь ойида қарз-қавола қилиб пул жамғардим ва уй учун 12 миллион 515 минг сўм тўладим.\nТез муддатда берамиз дейишди. Кейин эса қўшимча тўлов талаб қила бошлашди. Ўшандан буён турли идораларга арз қилиб келаман, натижа йўқ. Ҳатто “сен уй ваъда қилган ҳоким Турдимов ҳозир Самарқандда, сен ҳам Самарқандга бор!” дейишгача боришди.\nТермиз шаҳри ҳокими, вилоят ҳокими, вилоят хотин-қизлар идораси раҳбари қабулига ойлаб қатнадим. Вазирлар Маҳкамаси, Бош прокуратурага шикоят ёздим. Аввалдан қилган тўловим асосида Термиз тумани Аму мавзесидаги арзон уй-жойлардан ажратиб беришларини сўрайман”.\n(Бу хабар Озодликка 10 март куни келган.)


Ўзбекистон МХХ: “Юрт душманлари биз билан ёнма-ён яшамоқда” « Ўзбекистон Халқ Ҳаракати\nЎзбекистон МХХ: “Юрт душманлари биз билан ёнма-ён яшамоқда”\n26 July 2014 - 10:51\nЎзбекистонда инквизитор Каримов яратган мустабид режим тубанликнинг янги босқичига ўтди. Золим раҳбар ўз режими поёнига етаётганидан талвасага тушиб давлат тузилмасидаги ҳуқуқни топтайдиган барча органлардан тортиб маҳалла фаоллари ва масжид имомларигача нураётган салтанатни сақлаб қолиш ишига жалб қилган.\nАйни пайтда диктаторнинг кўзига атрофдаги ҳамма душман бўлиб кўрина бошлаган. Ўзи учун душман деб ҳисоблаганларни халқ номидан юрт душманлари деб атаган Каримов МХХ дан уларга қарши курашни янада кучайтиришни талаб қила бошлади. Бунга сабаб эса сўнги пайтларда юрт ташқарисидаги дунёвий муҳолифатнинг диндорлар билан бирлашиб Ўзбекистонга кириб келиши ҳақидаги гап-сўзларнинг тарқалгани билан боғлиқдир.\nШундан сўнг бошланган репрессиянинг янги тўлқинидан биринчи навбатда мамлакатдаги диндорлар, хусусан, хижобга ўранган аёллар жабр кўришни бошлади.\nБизга етиб келган хабарга кўра диктаторнинг буйруғини бажаришга астойдил бел боғлаганг МХХ яқинда бутун хавфсизлик кучларининг қўшма махфий йиғилишини ўтказган.\nУнда юрт душманларининг ўзлари билан ёнма-ён яшаётганлиги, ичкаридаги ҳар бир нарсанинг ярим соат ўтмасдан ташқарида жаранглаши ҳақида сўз борган. Душман ёнма-ён яшамаса, бундай бўлмаслиги хусусида гап бориб, чоралар қўллаш ҳақида таклифлар бўлган. Биринчи навбатда, диндорларга қарши чора қўллаш кераклиги айтилган.\nШундан сўнг, бир ҳафтадирки диндорлар, айниқса ҳижобга ўранган аёллар устидан назорат янада кучайтириш бошланди.\nҲозирда ҳар бир ҳижобдаги хотин-қиз қайтадан рўйхатга олиняпти. Жойларда маҳалла фаоллари билан МХХти ходимлари биргаликда, уларнинг рўмолини “ўзбекона” қилиб орқасига боғлатишга тушган.\nМаҳалла фаолларининг ҳам тилида, душманнинг ўзлари билан ёнма-ён юргани ҳақидаги гаплар.\nУлар очиқдан-очиқ ҳижобдаги аёлларни дуч келган жойда сўроққа тутиб, у ҳақидаги маълумотларни ёзиб оляптилар. Бирор-бир кўнгилсиз ҳодиса юз берса, биринчи бўлиб хавфсизлик кучлари уларникига бостириб кириб, уларни олиб кетишини айтиб қўрқитяптилар.\nБозорларда, кўча-кўйлардаги ошхона ва дўкон эгаларининг ҳижобини МХХ налог ёки миршаблар орқали ечиб ташлашни талаб қиляпти. Бўйсунмаса, ошхона ёки дўконини ёптиряпти.\nИшхоналардаги хотин-қизлар рўмолини орқасидан боғламаса, ишидан ҳайдаляпти. Бу нарса, уларнинг ўзлари билмайдиган, аммо устиларига бостириб келаётган қандайдир хатарга қарши бошланган ҳимоя воситаси сифатида ўртага чиқиб, соат сайин зўравонлик кучайиб бормоқда.\nМХХ ўзининг жойлардаги раҳбарларининг кўпиларини алмаштиришни бошлаган. Шу йўл билан лавозимга интиқ янги кучларнинг қўли билан жамиятни “жазолашга”, “саралашга” тушган. Эскилари қон ичиб тўйингани учун танбал, карахт бўлиб қолган, шекилли. Очларга бу иш айни муддао. Улар ўзларини кўрсатиш учун қўлларидан келган ҳамма нарсани амалга оширишга тайёрлар.


Бугунги суҳбатдошимиз Шарофиддин Қаршиев 1979 йил Сирдарё вилоятида туғилган. 2000 йил Жиззах давлат педагогика институтининг хорижий тиллар факультетини тамомлаган. У айни дамда Жиззах вилояти, Зарбдор туманидаги 5-умумтаълим мактабининг I тоифали ўқитувчиси. Қаҳрамонимиз 2014 йил Халқ таълими аълочиси кўкрак нишони билан тақдирланган. Суҳбат давомида педагог ҳозирда чет тилларини ўқитишга берилаётган эътибор ҳақида гапириб, ўз таклифларини билдириб ўтди.\n– Хорижий тилларни ўрганиш бўйича алоҳида қарор қабул қилинди. Буни қандай қабул қилдингиз, ўзингизни янги талабларга тайёрман деб ўйлайсизми?\n– 2012 йил 10 декабрда инглиз тили дарслари 1-синфдан бошлаб ўтилиши ҳақидаги қарор қабул қилинганди. Ўшанда жуда хурсанд бўлганмиз. Ўша пайтдаги 1-синфлар ҳозир 8-синф бўлди. Демак, яна 3 йилда натижа аниқ бўлади, ютуқлар ва камчиликлар аниқланади. Бир фикр бор, масалан ўқувчилар 1-синфда ўқишни, яъни алифбони ўрганади. Инглиз тили оғзаки ва ўйинлар орқали ўргатилади. 2-синфда эса рус тили ва инглиз тили ўқитила бошлайди, ўқувчида бироз қийналади. Бизнинг мактабда қирғиз тилида ҳам таълим берилади ва бу синфларда қирғиз, рус ва инглиз тили ўтилади. Бола учун босимни тасаввур қилаяпсизми? Айнан мана шу жиҳатларни ўйлаб кўриш керак. Масалан, ёзма иш ёзганда лотин ва кирилл ҳарфлар аралашади, айниқса қардош синфлардаги ўқувчиларнинг ёзувларида.\nЯнги қарор яхши натижа беради деган умиддаман. Олимлар ва устозларимиз бу ҳақда ўйлаётгандир. Мактабда инглиз тили фанига эътибор жуда яхши ва ўқувчиларнинг қизиқишлари ҳам жуда шунга яраша. Ноутбук, проектор ва магнитолалар, дидактик материаллар мавжуд. Бошқа фанларда бу воситалар йўқ деса ҳам бўлади. Шахсан мен янги қарор талабларига тайёрман. Лекин ўз тилингни билмай туриб, бошқа тилни ўрганиш анча қийин бўлади, деб ўйлайман.\nБиз осмонда лочиндек тез учадиган, ерда гепарддек тез югурадиган ва сувда балиқдек тез ва эркин сузадиган бўлишимиз керакми ёки ўрдакка ўхшаб осмонда озроқ учадиган, ерда секин юрадиган ва сув остида озроқ вақт сузадиган бўлишимиз керакми? Менимча ҳаммага биринчиси маъқул. Янги қарорлар биздан айнан шуни талаб қилмоқда.\nИқтибос: Республика бўйлаб аттестациядан 49 фоиз ўқитувчи ўта олмаганидан жуда афсусдаман. Аттестацияда қатнашган ўқитувчиларнинг кўпчилиги тест C1 даражада эканини айтди. Биз ҳали C1 даражага билимимиз етадими, шуни аниқлашимиз керак.\n– Бундай мазмундаги қарорлар олдин ҳам бор эди. Янги қарорнинг афзал жиҳатлари нимада деб ўйлайсиз?\n– Ҳар бир чет тили ўқитувчиси ўз фанини яхши билиши шарт. Writing – ёзув, reading – ўқиш бу муаммо эмас. Лекин listening – тинглаб тушуниш ва speaking – гапириш, бу ерда муаммо бор деб ўйлайман. Кема сувга бормаса, cув кемага келади деганидек, native speaker’лар (инглиззабонлар) керакми дейман. Россиядан ўқитувчилар келганидек, яна Peace корпусидан волонтёр ўқитувчилар келса, кўнгилдаги иш бўларди. Бир туманга 2-3 нафар кўнгилли инглиз тили ўқитувчилари кифоя қилади. Ўқувчилар ва ўқитувчилар ҳақиқий инглиззабонлар билан доимий равишда мулоқотда бўлиб турса, бу самара беради. Чунки тил билишга умуман уқуви йўқ одам ҳам хорижга бориб мажбур ўрганиб олади-ку.\nХалқаро сертификат олган ўқувчилар 3 йилда 10 баробар ошган (700 дан 7 000 га). Ўзбекистонда 10 000 дан ортиқ мактаб бор. Ҳар йили битта мактабдан бир ўқувчи халқаро сертификат олса, бир йилда 10 000 нафар бўлади. Сертификат 2 йил амал қилади, менимча. Жияним ҳам яқинда IELTS олди, эшитиб хурсанд бўлдим. Мактабимизда ҳам IELTS олган 3–4 нафар собиқ ўқувчи бор. Аммо бу жуда ҳам кам деб ўйлайман.\nРеспублика бўйлаб аттестациядан 49 фоиз ўқитувчи ўта олмаганидан жуда афсусдаман. Улар орасида мен ҳам бор эдим ва бу бизга сабоқ бўлиб, ўзимиз устимизда ишлашимиз керак. Аттестацияда тестлар C1 даражада эди. Биз ҳали C1 даражага билимимиз етадими, шуни аниқлашимиз керак. Шу ўринда бир мулоҳаза: агар сиз мактаб раҳбари бўлганингизда, билими кучли C1 даражаси бор ўқитувчини олармидингиз ёки B2 даражадаги, лекин кучли малакали устозни танлармидингиз?\nЯнги талаблар ичидан менга энг ёққани аввал тил билиш шунчаки хоҳиш эканлиги айтилган бўлса, энди қатъий эҳтиёжлиги билдирилмоқда. Хусусан, ишга кириш, ўқишни битиришда тил билиш муҳим талаб сифатида қўйилаётгани айни муддао бўлди.\n– Маошингиз қанча, у етарлими ва сир бўлмаса репетиторликнинг даромадингиздаги ҳиссаси қанақа?\n– Маошим ёмон эмас – 3 млн сўм атрофида. Биз нисбатан чекка ҳудудда яшаймиз, аҳоли асосан қишлоқ хўжалиги, чорва билан шуғулланади. Репититорлик учун халқда ортиқча пул кўп эмас. Аниқроғи ота-оналар боласининг билим олиши учун кўп пул сарфлашга одатланмаган. Бизнинг шароитда ҳам кўпчилик боласи таълим олишини ҳоҳлайди, лекин имкони йўқ. Ўзим ҳам иш билан бирга деҳқончилик қиламан, мол боқаман. Беш ўғлим, бир қизим бор. Уларнинг тақдири биринчи навбатда мени ўйлантиради. Янги ўзгаришлар фарзандларим қаторида бутун Ўзбекистон болаларига тааллуқли бўлишидан умидворман.\n– Қишлоқ шароитида болаларнинг тилга қизиқишидан қониқасизми? Ахир қарорлар моҳияти ҳам шунга тақалади.\n– Менда шундай имконият бўлганида, флешкада маълумотни компьютерга солганимиздек, ўқувчиларнинг хотирасига жойлаб қўярдим. Аммо бунинг иложи йўқ. Хулоса шуки, аввало ўқувчининг ўзи ҳаракат қилиши керак. 5-7-синфгача ўқувчилар яхши ўқияпти, юқори синфларда эса аълочи ўқувчилар сони борган сари камайиб кетяпти. Агар ўқувчи 3 мингта инглизча сўз билса, у бу тилни тушуна бошлайди. Агар 7-8 мингта сўз билса, ўқувчи бемалол инглиз тилида гаплаша олади. Аммо болаларимиз инглиз тилини яхши билгани билан, дейлик тарих ва она тилидан билим даражаси бўйича шаҳар ўқувчиларидан ортда қолишяпти. Лекин шаҳарлик ўқувчи педагогика институтига деярли ҳужжат топширмайди. Демак қишлоқ ўқувчиси педагогика институтига ўқишга кира олади. Бу эса ўз ҳудудида иш билан таъминланиш демакдир. Хоҳлардимки, ўқувчиларим бу билан чекланиб қолишмасин, олдиларига каттароқ марралар қўйишсин.\n–Таълим тизимидаги битта муаммони бартараф қилиш имконингиз бўлганида, нима қилган бўлардингиз?\n– 9-«А», «Б» синфларда 55–60 нафар ўқувчи бўлса, иккала синфда нари борса 10 нафар ўқувчи билим олишга чанқоқ, аълочи. Аълочи ўқувчилар шаҳарларга академик лицейга ўқиш учун кетади. Қолган ўқувчилар билан ишлаймиз ва 10-11 синфда 7-8 ўқувчи талабга жавоб беради. Биз олий ўқув юртига бу ўқувчиларни киритишимиз керак. Бу замон талаби, акс ҳолда мактабимиз қизил ҳудуддаги мактаблар сирасига киритилади. IELTS олиш ўқувчи қанча тўлов қилиши керак? Қишлоқда бунинг иложи борми? Бу саволлар ҳам долзарб, аммо шукрки ечимини топмоқда.\nСаралаш ва рақобат муҳитини яратишнинг вақти келди, деб ўйлайман. Масалан, «А» синф элита синф, фақат аълочи ўқувчилар ўқишади, «Б» синфдан аълочилар тест орқали «А» синфга ўтишлари мумкин. «А» синфда ҳам белгиланган вақтларда тест олинади ва ўзлаштира олмаганлар «Б» синфга туширилиши мумкин. Шу билан бирга, «А» элита синф устозлари ҳам танланди. Назаримда мана шу усул 3 йилдаёқ натижа беради, ўқувчи шаҳарга кетмайди, чунки дарсдан қониқади. Мана сизга қишлоқда репититорликнинг бошланиши.\n12:45 / 18.06.2022\nЖиззахда 50 гектар ерни 500 миллион сўмга сотмоқчи бўлган кластер масъули ушланди


Юлдузлар мангу ёнади — Ishonch Gazetasi\nАлишер Навоий номидаги Ўзбекистон Миллий кутубхонасида Ўзбекистон халқ ёзувчиси Тоғай Мурод ҳаёти ва ижодига бағишланган хотира кечаси бўлиб ўтди.\nЎзбекистон Ёзувчилар уюшмаси раиси Муҳаммад Али, Ўзбекистон Республикаси санъат арбоби Иброҳим Ғафуров, Ўзбекистон Республикасида хизмат кўрсатган ёшлар мураббийси, шоир Мирзо Кенжабек, таржимон Евгений Абдуллаев ва бошқалар Тоғай Мурод ўз асарларида миллий қаҳрамонлар, миллий дунёқараш, маънавият ва қадриятларга доир долзарб мавзу-муаммоларни кўтариб чиққани ҳақида сўз юритди.\n— Тоғай Мурод кўз ўнгимизда ўз оригинал йўли ва услубига эга ижодкор бўлиб шаклланди, — дейди Иброҳим Ғафуров. — У халқимизнинг қадимий урф-одатлари, расм-русумлари поэзиясини чизишга уринди, илтифот, назокат, ўзаро ҳурмат ва шу асосда муҳаббатли бўлишга ундайдиган илғор томонларини очди.\nСўнгги йилларда адибнинг асарлари устида илмий тадқиқотлар олиб борилмоқда, чет тилларига таржима қилинаётир. «Бу дунёда ўлиб бўлмайди» романи 2016 йили француз тилида чоп этилган бўлса, «От кишнаган оқшом» ва «Ойдинда юрган одамлар» қиссалари жорий йилда Москвада рус тилида «Тарлан» номи билан чоп этилди.\nПойдевор мустаҳкам бўлса…\nПанжара ортидаги дунё\nБутунжаҳон интеллектуал мулк ташкилотининг муаллифлик ҳуқуқи бўйича шартномасига…